**OPŠTINA LEPOSAVIĆ**

LOKALNI EKOLOŠKI AKCIONI PLAN OPŠTINE LEPOSAVIĆ

2016-2021

Jun 2016.

SADRŽAJ

**Uvod**

Uvodna reč Gradonačelnika

LEAP pravni osnov

Metodologija rada

Vizija

**1.OPŠTI PODACI**

**1. 1 Geografske karakteristike**

1.1.1. Geografski položaj opšštine

1.1.2. Reljef

1.1.3. Istorija opštine

1.1.4. Klima

1.1.5. Demografija

**1.2.Prirodni resursi**

1.2.1. Pedološke karakteristike

1.2.2. Šume

1.2.3. Poljoiprivredno zemljište

1.2.4. Hidrološke karakteristike

**1.3.Ekonomija**

1.3.1. Industrija

1.3.2. Poljoprivreda

1.3.3. Turizam

1.3.4. Privatni biznis

**1.4. Infrastruktura i javne usluge**

1.4.1.na mreža i železnica

1.4.2. Komunalne usluge

1.4.3. Telekomunikacije i mediji

**1.5. Društvene delatnosti**

1.5.1 Obrazovanje

1.5.2. Zdravstvo

1.5.3. Kultura i sport

1.5.4. Socijalna zaštita

**2. PROCENA STANJA ŽIVOTNE SREDINE**

**2.1. Otpad**

2.1.1. Komunalni otpad

2.1.2. Bolnički otpad

2.1.3. Industrijski otpad

**2.2. Vode**

2.2.1. Snabdevanje stanovništva pijaćom vodom

2.2.2. Komunalne otpadne vode

2.2.3. Reka Ibar sa pritokama

**2.3. Vazduh**

2.3.1. Stacionarni izvori zagađenja

2.3.2. Mobilni izvori zagađenja

**2. 4. Zemljište**

**2.5. Flora i fauna**

2.5.1. Flora

2.5.2 Fauna

**2.6. Šume i zelene površine**

2.6.1. Šume

2.6.2. Zelene površne

**2.7. Zaštićena prirodna dobra**

2.7.1. Krečnjački sprud Kamilja

2.7.2. Dublje

2.7.3. Banja Vuča

**2.8. preispitivanje sadašnjih postupaka upravljanja životnom sredinom**

**3. DEFINISANJE LOKALNIH EKOLOŠKIH PROBLEMA**

**3.1. Rangiranje ekoloških problema na osnovu sprovedene ankete**

**3.2. Rangiranje ekoloških problema od strane radne grupe**

**3.3. Određivanje prioritetnih ekoloških problema po tematskim oblastima**

3.3.1. Otpad

3.3.2. Voda

3.3.3. Vazduh

3.3.4. Zemljište

3.3.5. Flora i fauna

3.3.6. Šume i zelene površine

3.3.7. Zaštićena prirodna dobra

**4. AKCIONI PLAN**

**4.1. Mere i aktivnosti**

4.1.1. Upravljanje otpadnim materijama

4.1.2. Kvalitet površinskih voda i vodosnabdevanje

4.1.3. Kvalitet vazduha

4.1.4. Kvalitet zemljišta


4.1.5. Zaštićena prirodna dobra

4.1.6. Šume i zelene površine

4.1.7. Zbrinjavanje ismanjenje broja pasa i mačaka lutalica

**4.2. Predlog projekata u cilju poboljšanja kvaliteta životne sredine**

Literatura



REC Regionalni Centar za Životnu Sredinu za Centralnu Istočnu Evropu (REC) je nezavisna nevladina neprofitabilna medjunarodna organizacija čija je uloga pružanje pomoći u rešavanju problema u životnoj sredini u Centralnoj i Istočnoj Evropi (CIE). REC sprovodi svoju misiju kroz promovisanje saradnje izmedju nevladinih organizacija, vladinih institucija, biznis sektora i drugih partnera u oblasti životne sredine kao i pružanje podrske razmeni informacija i procesima učešća javnosti u donošenju odluka koje se tiču životne sredine. U opisu REC-a Kancelarije na Kosovu je profesionalizam u obavljanju usluga u oblasti zaštite životne sredine. Od 2000, REC je implementirao veliki broj projekata iz oblasti zaštite životne sredine koji su bili orijentisani na pružanje stručne pomoći izradi strateških dokumenata planova i izgradnju kapaciteta, uz učešće relevantnih zainteresovanih strana. REC Kancelarija na Kosovu zasniva programske oblasti delovanja na poljima sa jakim ekspertskim kapacitetom, uz neophodnu fleksibilnost u procesima planiranja i izradi metodologije za svako pojedinačno rešenje, a pri tome održavajući visoki kvalitet timskog rada. U okviru navedenih programskih oblasti REC Kancelarija na Kosovu sprovodi veliki broj projekata na lokalnom, nacionalnom i regionalnom nivou.

**UVODNA REČ**

****

Poštovani,

Ekonomski razvoj naše opštine podrazumeva odgovoran pristup korišćenju raspoloživih prirodnih resursa i mora biti usklađen sa zaštitom sredine i zdravlja ljudi.U cilju sprovođenja jednog takvog stanovišta opština Leposavić je pristupila izradi Lokalnog ekološkog akcionog plana.

Lokalni ekološki akcioni plan je polazište za sagledavanje svih aspekata zaštite životne sredine,problema sa kojima se suočavamo i definisanje strategije koja donosi pravila ponašanja odgovornih institucija društva, ali i svakog pojedinca u zajednici.U ovom dokumentu određeni su prioritetni problemi i definisane konkretne aktivnosti u cilju unapređenja životne sredine. Odnos prema prirodnim resursima i zaštita u skladu sa savremenim standardima u ovoj oblasti, doprineće poboljšanju svih parametra koji određuju kvalitet uslova života u našoj opštini.

Obaveza lokalne samouprave je da stvori uslove kako bi se definisana strategija i LEAP u potpunosti realizovali.Problem očuvanja životne sredine treba utkati u svim oblastima življenja i aktivnosti u našoj opštini .

Jednako je važno razvijanje među opštinske saradnje jer problemi životne sredine ne mogu se lokalizovati administrativnim,teritorijalnim ni bilo kojim drugim granicama i podelama.

Potrebno je kod građana probuditi svest o potrebi očuvanja životne sredine ukoliko želimo da naši potomci ostanu i nastave da žive na ovim prostorima.

Sa poštovanjem

Gradonačelnik Leposavića

Dragan Jablanović

**LEAP-Pravni osnov**

Pravni osnov za iniciranje izrade LEAP-a u Leposaviću je regulisan Zakonom o zaštiti životne sredine na Kosovu (Zakon br.03/L-025 objavljen u Službenom listu Republike Kosovo br.50 godina IV, 06 april 2009 godine ) u Članu 24 stav 1 i 2 regulisano da opštine usvajaju planove delovanja i programe zaštite životne sredine.

Memorandum gradonačelnika opštine Leposavić potpisan sa The regional Enviromental Center (REC) dana 30.11. 2015 godine u okviru AKT LS, Programa koji finansira USAID.

Odluka gradonačelnika opštine Leposavić o formiranj radne grupe i koordinacionog tela za izradu LEAP-a u skladu sa članom 13. i članom 58. Po (a), (c) i (m) Zakona o lokalnoj samoupravi 03/L-040, broj 24-12 /2015. Od dana 24. 12. 2015. godine

Zakonska osnova za izradu LEAP-a

* Zakon o zaštiti životne sredine br. 03/L- 025, 2009
* Zakon o otpadu br. 02/L-30, 2012
* Zakon o aštiti vazduha od zagađenja br. 03/L-160 2010
* Zakon o zaštiti prirode br. 03/L- 233, 2010
* Zakon o zaštiti od buke, br. 02/L-102, 2007
* Zakon o prostornom planiranju br. 04/L-174 2003
* Zakon o vodama Kosova br. 04/L-147, 2013
* Zakon o proceni uticaja na životnu sredinu, br. 03/L-214, 2010
* Zakon o strateškoj proceni uticaja u životnu sredinu, br.03/L-230, 2010
* Zakon o specijalnim zaštićenim zonama, br. 03/L039, 2008
* Zakon o kulturnom nasleđu br. 02/L-88, 2006
* Zakon o izgradnji br. 04/L-110 2012
* Zakon o poljoprivrednom zemljištu br. 02/L-26, 2005
* Administrativno uputstvo za otpadne baterije i akumulatore, br 26/2014;
* Administrativno uputsvo za upravljanje otpada od upotrebljenih ulja, br. 05/2013;
* Administrativno uputstvo za upravljanje otpada od automobila i njihovih komponenti, br. 19/2012;
* Administrativno uputstvo za uništavanje medicinskog otpada, br. 10/2015;
* Administrativno uputstvo za upravljanje javnog otpada, br. 05/2009;
* Administrativno uputstvo za mandatne kazne br. 14/2015; i
* Nacionalni ekološki akcioni plan (NEAP), 2006-2010.



**METODOLOGIJA**

LEAP/ Opština Leposavić

Lokalni Ekoloski Akcioni plan je strateški doкument koji ujedinjuje interese zajednica, različitih vrednosti i perspektive, odnosno to je jedan okvir razvojnog plana za održivi razvoj, koji pored vrednosti, treba da prepozna i uoči probleme životne sredine. Zbog dugogodišnjih ekoloških degradacija i nepoštovanja racionalnog iskorišćavanja prirodnih resursa došlo je do emitovanja štetnih gasova u ekosistemu. Učestale vremenske nepogode i prirodne katastrofe jesu posledica čovekove nebrige. Povećanjem uticaja čoveka na očuvanju i zaštiti životne sredine možemo mnogo toga da promenimo kroz edukaciju i podizanje svesti celokupnog stanovništva naše zajednice, identifikovati probleme, sprovesti mere zaštite sredine u kojoj živimo. LEAP-om možemo odrediti kratkoročne, srednjoročne i dugoročne projekte prioriteta životne sredine održivog razvoja.

Metodologija izrade dokumenta LEAP-a je počela sa potpisivanjem Sporazuma o Razumevanju izmedju Opstine Leposavić i REC-a . Potom odlukom gradonačelnika opštine je formirano Kordinaciono Telo i Radna Grupa sastavljena od predsatavnika svih zainteresovanih strana ili strane interesa počev od samih građana pa do predstavnika opštinskih vlasti i civilnog drustva. Kao što je bilo predviđeno sporazumom i projektnim dokumentom REC je organizovao obuku za članove Radne Grupe preko jednodnevnog treninga u Kosovskoj Mitrovici .

Osnovni ciljevi ove metodologije su:

• Da pomogne i olakša proces izbora i prioriteta problema iz oblasti životne sredine i potreba lokalne zajednice.

• Da podrži izgradnju kapaciteta i ojača lokalno stanovništvo da se efikasno i održivo odnose prema problemima u oblasti životne sredine, kako bi bili uključeni u ovaj LEAP dokument.

• Da uspostavi vlasništvo lokalne zajednice nad procesom pripreme LEAP-a implementacije projekata akcionih planova. Ovaj proces se takođe odnosi na održivi razvoj, učešće javnosti vezano za unapređenje civilnog društva i opšti proces demokratizacije. Na taj način, doprinosi povećanju transparentnosti i efikasnosti kao i kvalitetu procesa donošenja odluka u oblasti životne sredine.

Održivi razvoj se zasniva na principima kao što su:

• Ekološka opravdanost

• Socijalna prihvatljivost

• Ekonomska isplativost

Uključivanju velikog broja zainteresovanih strana, grupa i pojedinaca, poklonjena je velika pažnja u svim fazama procesa u pripremnoj fazi dokumenta, tokom formiranja koordinacionog tela, radne grupe i tehničke ekipe, čija zaduženja su bila da upravljaju LEAP procesom, identifikuju prioritete, sačinjavaju tehničkie izveštaje itd. To je učinjeno uspostavljanjem redovne koordinacije između svih relevantnih interesnih grupa u lokalnoj zajednici kao što su:

• Lokalna vlast i donosioci odluka

• Sluzbenici lokalne samouprave

• Lokalni mediji

• Nevladine organizacije

• Zainteresovani pojedinci.

Najnovija iskustva ukazuju na potrebu za intenzivnom saradnjom sa relevantnim institucijama /organizacijama na nacionalnom, regionalnom i lokalnom nivou. Uloga lokalne samouprave kao veze između različitih interesnih grupa i autoriteta koji obezbeđuje generalnu podršku bila je ključna za uspešan početak i odvijanje procesa. Interaktivni proces rada je bio jedan od bitnih oblika funkcionisanja projektnih timova i u skladu sa tim određivane su teme i ciljevi radionica i sastanaka radnih grupa. Opština Leposavić i REC-Priština, potpisali su Memorandum o implementaciji projekta za izradu Lokalno Ekološkog Akcionog Plana u cilju poboljšanja uslova života za gradjane, zaštiti životne sredine i održivog razvoja na Kosovu. U okviru ovog projekta, Opština će aktivno učestvovati u pripremi LEAP-a, kao i realizaciji prioritetnih problema, REC-u će pružiti svu potrebnu opremu za rad na projektu u prostorijama opštine.REC je garantovao transparentan postupak izrade LEAP dokumenta, koji je bio u svakoj svojoj fazi dostupan javnosti.

REC je u saradnji sa svojim partnerom NVO Misija ljudi Zvečan sproveo anketu na terenu gde su građani direktno učestvovali u odabiru prioritetnih problema iz oblasti životne sredine.

Za komunikaciju između LEAP tima i građana u opštinskim prostorijama obezbeđena je LEAP kancelarija, koja je svakodnevno na raspolaganju zainteresovanim pojedincima.

REC je garantovao transparentan postupak izrade LEAP dokumenta, koji je bio u svakoj svojoj fazi dostupan potpunom uvidu javnosti i kompetentnih stručnjaka, a prema prepoznatim prioritetima.

**VIZIJA**


**„ OPŠTINA LEPOSAVIĆ JE SREDINA KOJA NUDI ZDRAV I KVALITETAN ŽIVOT I KOJA ĆE PRUŽITI DOSTOJANSTVO ŽIVLJENJA LJUDIMA NA POSLU U NJIHOVIM DOMOVIMA I DRUŠTVENOM OKRUŽENJU, BEZ OBZIRA KOLIKO SU STARI ILI MLADI, KOJEG SU POLA I OBRAZOVANJA, KOJE VERE I NACIJE, BEZ OBZIRA NA TO DA LI SU STAROSEDEOCI ILI IH ŽIVOT NAVEO NA PUT U LEPOSAVIĆ.“**

**1. OPŠTI PODACI O OPŠTINI**

**1.1.Geografske karakteristike**

Kosovo, se nalazi na centralnom delu Balkanskog poluostrva, u Jugoistočnoj Evropi i zauzima površinu od 10.887 kilometara kvadratnih, sa prosečnom nadmorskom visinom od oko 800 metara, ali sa izrazitim visinskim promenama reljefa i morfologije terena. Najniži delovi Kosova nalaze se na nadmorskoj visini od 270 metara (Beli Drim) na granici sa Albanijom, a najviša tačka je Đeravica sa nadmorskom visinom od 2,656 metara. Kosovo je teritorija koja se sastoji od širokih dolina pa sve do visokih planinana kojima se snežni pokrivač zadržava i preko leta kao sto je šar planina.

* + 1. Geografski položaj

Teritorija opštine Leposavić se nalazi u kotlini reke Ibar i podnožiju planine Kopaonik i Rogozne (sl. Br 1). Leposavić je najsevernija opština na teritotiji Kosova i prostire se na površini od 536km2. Naselja su uglavnom rasporedjena uz reku Ibar, manje rečne tokove i pritoke. Sedište odnosno centar opštine je grad Leposavić na nadmorskoj visini od 445m i 500m .U susedstvu opštine su opštine Raška, Novi Pazar, Brus, Podujevo, Kuršumlija, Zvečan i Mitrovica koja je i regionalni centar kome pripada i opština Leposavić. Udaljenost opštine od regionalnog centra Mitrovica iznosi 33 km, a do Prištine udaljenost iznosi 75 km. Kroz opštinu prolazi drumski i vozni koridor Kraljevo –Skoplje.

*Slika br.1*

* + 1. Reljef

Područje opštine Leposavić je brdsko-planinsko od toga je:

* 90 % površina obuhvata brdsko planinsko područje i
* 10 % površina u ravničarskom području

Reljef opštine Leposavić je vrlo dinamičan, interesantan i pun jaruga, strmina, dolina, brežuljaka i kotlina. Duž cele teritorije opštine protiče reka Ibar i to u dužini oko 40 km.

Sa obe strane reke pružaju se planinski venci planina Kopaonik i Rogozna. Na istoku i severo istoku protežu se venci Kopaonika sa vrhovima:

* Čardak 1.590 m,
* Šatorica 1.750 m i
* Musinac 1725 m

Na zapadu se nalazi planina Rogozna sa vrhovima:

* Čaplinac 1319m
* Crni Vrh 1109m
* Popovica 972m
  + 1. Istorija opštine

Opština Leposavić je formirana 70-tih godina od nekadašnjih opština Lešak, Leposavić i Ibarska Slatina. Centar opštine grad Leposavić se nalazi na desnoj strani obale reke Ibar. Prve stambene zgrade u društvenom vlasništvu su izgradjene 1957. godine. U periodu od 1961 godine pa do danas u Leposaviću su osnovana brojna društvena preduzeća. Osim grada Leposavića na teritoriji opštine se nalaze još dva urbana naselja Sočanica i Lešak. Prvi pisani pomen o Lešku je iz 1395. godine, nalazi se 10km severno od Leposavića. Sočanica se u pisanim izvorima prvi put pominje 1315. godine. Iz 1363 godine postoje zapisi gde se pominje grad Galič koji sa nalazi na brdu Galič. U naselju Sočanica su i ostaci starog rimskog grada Municipium Dardanorum čiji je život trajao od I do IV veka nove ere.

* + 1. Klima

Opština Leposavić ima umereno kontinentalnu klimu sa neprimetnim prelazima u godišnja doba, osim prelaznih dana od proleća u leto.. Morfološka i geografska heterogenost vrši neprestani uticaj na mnoge klimatske elemente. Za analizu klimatskih parametra korišćeni su podaci sa klimatskih stanica Kopaonik i Novi Pazar kao i podaci klimatskih parametra područija Mitrovice.

Klimatski uslovi Leposavića i okoline su rezultati različitih uticaja. Morfološka i geografska heterogenost vrši neprestani uticaj na mnoge klimatske elemente. Ovim se menjaju njihove opšte vrednosti, odnosno karakteristike. Dve planinske celine, istočna Kopaonička (većih visina prostiranja) i zapadna Rogoznička odvojene dolinom Ibra imaju uticaj na formiranje različitih vazdušnih strujanja. Dolinom Ibra iz pravca Kosovske Mitrovice, a pod uticajem rečne klisure (Gornj Ibar) s jedne strane omogućuje prodor zapadnih i severozapadnih morskih struja koje obično donose padavine, dok kroz njenu donju klisuru vrše prodor severne kontinentalne struje. Sa planina Kpaonika i Rogozne, koje okružuju Leposavić, tokom cele godine spuštaju se hladne, odnosno svežije struje u pravcu Leška, Leposavića, Sočanice i dr.

Podneblja planina Kopaonika i Rogozne gde se nalazi i područje opštine Leposavić, i pored značajne raznolikosti, imaju jednu veoma izraženu zajedničku odliku, a ona poističe iz činjenice što nad njima u većem delu godine preovlađuje anticiklonska vremenska situacija. Pretežno stabilno i vedro vreme, bez jakih, olujnih vetrova i nepogoda, pa i sa relativno malom količinom padavina (s obzirom na nadmorske visine), osnovne su karakteristike klime podneblja Kopaonika i Rogozne koje okružuju opštinu Leposavić

**Temperatura** je važan modifikator klime i bitan klimatski element. Prosečne vrednosti tempertura u toku zime se kreću oko 00C, prolećne 4-13.90C, letnje oko 200C (18-20.8) i jesenje 16.3-60C. Iz toga sledi da srednja prolećna temperature iznosi 9.80C, letnja 200C, jesenja 110C i zimska 0.60C. Srednja temperature najtoplijeg meseca (jula) iznosi 20.40C dok je maksimalna srednja temperature ovog meseca 27.80C, minimalni prosek 10.30C. Prosečna januarska temperature iznosi 10C, maksimalni prosek -3.50C.

**Padavine tokom godine** su ravnomerno rasporedjene tokom meseci. Najveći deo padavina se izluči u prolećnom i jesenjem dobu. Takođe, najveći deo godišnjih padavina pripada oblačnim danima, tokom jeseni, tokom zime i proleća, kada je i vlažnost vazduha najveća. Prosečna godišnja vrednost vlažnosti vazduha iznosi 77%(što je odlika planinskih krajeva) sa maksimumom u decembru (85.7%) i minimumom u avgustu (60.5%). U široj okolini posmatranog područja broj dana pod snežnim pokrivačem je oko 32. Zabeleženo je da maglovitih dana tokom godine ima 20.5 ali se oni ne javljaju kontinuirano.

Prosečne količine padavina u toku godine na području Leposavića iznose oko 580 mm. Prosečna količina padavina u vegetacionom period iznosi 299mm. Broj dana sa atmosferskim talozima je 83. Maksimalne atmosferske padavine se izluče u oktobru, a minimalne u januaru mesecu tokom godine.

Na osnovu obrađenih podataka, za klimatološke stanice Kopaonik i Novi Pazar može se zaključiti da postoji relativno mala oscilacija padavina tokom godine, odnosno da su padavine ravnomerno raspoređene po mesecima. Prosečne visine padavina za posmatrani teren iznose od 600 – 855 mm vodenog stuba, dok u planinskim delovima terena u proseku padne oko 1100 mm vodenog taloga. Na Kopaoniku, kada su jake zime, broj dana sa snežnim pokrivačem ide i do 180. Gledajući po mesecima, najviše padavina izluči se u maju, junu i julu, u proseku preko 100 mm.

Količina padavina kvalitativno karakteriše dve pluvijometrijske zone: jedana sa prosečnom količinom 580-600-855mm vodenog stuba za mesta manjih visina posmatranog područja, a druga sa količinom od 1100mm vodenog stuba za planinske krajeve.

**Vetrovi** u široj okolini Leposavića duvaju iz svih kvadranata. Broj vetrovitih dana u toku godine je oko 50-60.Dominantni vetrovi su severozapadni.Tokom cele godine najveću brzinu imaju jugoistočni vetrovi.

Najfrekventiji vetrovi na posmatranom području tokom godine su sa severnih kvadranata. Dominantni vetrovi su severozapadni iako je posmatrano područje sa severne strane zaštićeno planinskim masivom. Ibar privlači veće količine vazdušnih masa sa severa u odnosu na jug.

Sa južnih kvadranata duvaju južni, jugoistočni i jugozapadni vetrovi. Frekvencija jugoistočnog vetra najveća je tokom jeseni i zime, dok južni vetar tokom cele godine, sem zime, pokazuje gotovo jednaku vrednost, bez većih prelaza. Najmanja frekvencija pomenutih vetrova je tokom leta. Juugozapadni vetar ima srednju godišnju frekvenciju 87% sa najvećom jačinom u proleće kada se dešava nagla promena meteoroloških elemenata i kada su česte promene vremana, tj. kada je vreme nestabilno.

Tokom cele godine, najveću brzinu ima jugoistočni vetar, čija sa prosečno brzinom od 3.4m/s, potom severni sa 3.2m/s, severozapadni sa 3.0m/s, dok najmanju zapadni sa 1.3m/s. Naveća brzina severnih vetrova je tokom zimskog godišnjeg doba-3.8m/s, a najmanja tokom leta- 1.9m/s. Međutim, jugoistočni vetrovi u zimsko godišnje doba imaju brzinu 4.4m/s. U letnje doba najbrži vetrovi su severoistočni i jugozapadni. Prvi donose osveženje, a drugi otopljenje.

**Oblačnost i insolacija** su promenljive vrednosti zbog toga što zavise od temperaturnih razlika vazduha i od heterogenosti reljefa ovog područja. Planinski delovi imaju viši stepen oblačnosti nego što ga imaju niži delovi teritorije opštine Leposavić (prosečno 60-66%), tako da ona ovde iznosi 45-50%. Intenzitet insolacije na području Leposavića i šire okoline okvirno iznosi 1.681 čas u toku godine.

* + 1. Demografija

Demografski razvoj ovog područja karakteriše permanentan rast ukupne populacije i visoka stopa prirodnog priraštaja (10,3%). Na teritoriji opštine Leposavić, živi oko 19.960 stanovnika ( podaci UNMIK-a od 2004) od čega oko 45% stanovnika živi u gradu. Većinu čini srpsko stanovništvo oko 95%, sa malim brojem ostalih zajednica: muslimana 2% i ostalih Albanaca i Roma 3%. Ukupan broj sela na teritoriji opštine iznosi 72 koja su podeljena na sedam (7) mesnih zajednica (*tabela br*.1). Ukupan broj domaćinstava iznosi 4990.

Gustina naseljenosti u opštini Leposavić je izuzetno mala u poređenju sa ostalim opštinama na Kosovu. Ona iznosi 37 stanovnika po kilometru kvadratnom.

Niska gustine naseljenosti je uslovljena površinom opštine i planinskom konfiguracijom područja. Drugi razlog bi bio delimična prirodna izolovanost planinskim vencima Kopaonika i Rogozne i udaljenosti od centara.

Naselja u opštini Leposavić pripadaju brdsko - planinskom tipu naseobina. Od urbanih sredina sa uređenijom infrastrukturom, navodimo Leposavić, koji predstavlja i centar opštine Leposavić, ostale centre predstavljaju Sočanica i Lešak.

*Tabela 1: Statistički pregled broja stanovnika po mesnim zajednicama*

|  |  |  |  |
| --- | --- | --- | --- |
| **Redbr.** | **Naziv mesne zajednice** | **Broj sela u MZ** | **Broj stanovnika po selima** |
| 1. | Leposavić | 27 | 9602 |
| 2. | Sočanica | 18 | 3740 |
| 3. | Bistrica | 5 | 589 |
| 4. | Lešak | 9 | 4059 |
| 5. | Belo Brdo | 6 | 839 |
| 6. | Vračevo | 4 | 1131 |
| 7. | Šaljska Bistrica[[1]](#footnote-2) | 3 | 0 |
| **Ukupno** | | **72** | **19960** |

**1.2.Prirodni resursi**

1.2.1. Pedološke karakteristike

Geološki sastav zemljišta na teritoriji opštine je vrlo heterogen. preovladavaju krečnjačke stene, prostrane eruptivne serpentinske zone sa tercijalnim naslagama. Brojne rude različitog sastava su takođe zastupljene na teritoriji kao i nalazišta olova, cinka, bakra, bazalta, gvožđa, raznih drugih metala i nemetala. Što se poljoprivrednog zemljišta tiče, uglavnom je slabog kvaliteta i pripada većinom grupama V, VI, VII i VIII klase.

Na visokim nadmorskim visinama, preovladava stenovit predeo.

1.2.2. Šume

Ukupna površina pod šumama na području opštine Leposavić iznosi 30 182 ha, što čini 56% njene ukupne teritorije. Od ukupne površine u državnom vlasništvu je 19 950 ha, i u privatnom 10 232 ha.

U šumama preovlađuju lišćari sa 98% i to hrast, grab, cer, jasen, javor, glog i leska ostalih 2 % su četinari jela, bor, smrča i dr.


Godišnja seča u proseku iznosi :

U društvenom sektoru 16 400 m3 U privatnom sektoru 12 713 m3.

Prosečno se godišnje pošumi 35 ha .

1.2.3.Poljoprivredno zemljište

Intenzivne poljoprivredne površine (oranice, bašte, voćnjaci i vinogradi) čine 23.40% ukupne poljoprivredne površine, a livade i pašnjaci čine više od dve trećine (17830 ha), odnosno 76.60 % od ukupnog poljoprivrednog zemljišta 23.272,64ha



*Slika br.2. Struktura obradivih površina*

U opštini Leposavić poljoprivrednim zemljištem je pokriveno 43 % površina, ostalo zemljište pokriva površine od 57 %.

1.2.4.Hidrološke karakteristike

Slivno područije se karakteriše izuzetno planinskim karakterom , sa dolinom Ibra i njegovim pritokama. Kroz teritoriju opštine Leposavić Ibar protiče dužinom oko 40 km.

Na *slici br.* 3. koja predstavlja dijagram protoka reke Ibar zapaža se da postoje dva perioda velikih voda i vezani su za proleće i jesen, kao i jedan period niskih voda vezan za avgus mesec.



*Slika br.3. Protok reke Ibar u Leposaviću*

Ibar ima pad od 209 m ( 659 m-450 m ). Ukupna površina neposrednog sliva Ibra na teritoriji Kosova iznosi 754 km2

Važnije pritoke Ibra na području opštine Leposavić su : Bistrica, Vučanska reka, Sočanska reka, Leposavska reka, Jošanička reka, Drenska reka i Srpska Bistrica, Tvrđanska reka, Vračevska reka.

**Reka Bistrica**(*Sl*.*5.)* teče južnim padinama Kopaonika. Izvire kod sela Seljanci i uliva se u Ibar neposredno pored Ibarske Magistrale na oko 15km severno od Kosovske Mitrovice. Bistrica je planinska reka i po slobodnoj proceni ima protok Q=150l/s-300l/s, što je najviše od svih navedenih, izuzev reke Ibar i shodno tome ima i relativno veliki energetski potencijal.

**Sočanska reka** (*Sl*. *4.)*teče južnim padinama Kopaonika. Izvire iznad sela Mošnica.

 **

*Slika 4. Sočanska reka* *Slika 5. Reka Bistrica*

**Koporićka reka** teče južnim padinama Kopaonika, izvire iznad napuštenog rudnika olova i cinka Koporić i uliva se u Ibar neposredno uz Ibarsku magistralu oko 2km južno od Leposavića.

**Belobrdska reka** izvire na južnim padinama Kopaonika, iznad područja Belog brda i uliva se u Ibar u selu Dren, koje se nalazi pored Ibarske magistrale, oko 5km južno od gradskog naselja Lešak. To je brza planinska reka, relativno malog protoka.

**Srpska Bistrica** svoj tok je usekla na južnim padinama Kopaonika, nema mnogo izražen pad, ali je njen protok približno jednak protoku Sočanske reke, a to je Q=100l/s. Tok ove reke formiraju dve manje planinske reke koje izviru na južnim padinama Kopaonika. Reka se uliva u Ibar u blizini Donjeg Jarinja

**1.3. EKONOMIJA**

Ekonomski prosperitet i razvoj ovog područja je ne samo decenijama, već i vekovima bio vezan za rudarstvo.Osim toga izražene su i mikro-privredne delatnosti, glavnu karakteristiku predstavlja i određeni broj trgovačkih i uslužnih radnji u naseljenim mestima, kao i postojanje značajanog broja taksista. Sve se veći broj stanovništva okreće poljoprivredi kao izvoru prihoda.

1.3.1. Industrija

RMHK “TREPČA” je glavni predstavnik industrije i privrede na teritoriji Opštine. Kada se govori o rudarstvu treba naglasiti da u poslednjih nekoliko godina 3 rudnika na teritoriji opštine Leposavić rade sa značajnim kapacitetom, upošljavajući oko 600 radnika. Iskopana olovno-cinkana ruda se izvozi, tako da se ne prerađuje u lokalnim pogonima (flotacija, topionica), čime se efekat rada ovih rudnika svodi na upošljavanje samih radnika.

Na teritoriji Opštine osim ovog privrednog subjekta, postoji i više drugih industrijskih i privrednih subjekata koji takođe posluju u uslovima izuzetno teške političke i ekonomske situacije. Ukupan broj registrovanih firmi na teritoriji opštine Leposavić iznosi 340, od čega je preko 60% u oblasti trgovine, a oko 10% u industriji. Značajno je napomenuti da je od ukupnog broja registrovanih pravnih subjekata, gotovo 15% u vlasništvu žena.

Od ukupno šest industrijskih subjekata dva su iz oblasti metalne industrije i to fabrika otkovaka Lešak*(Sl.6.)* i Prva Petoletka Leposavić, fabrika staklarije „Kristal“ Leposavić, drvoprerađivačka fabrika „Hrast“ Leposavić i fabrika iz oblasti pekarske industrije



*Slika 6.Fabrika otkovaka Lešak.*

1.3.2.Poljoprivreda

Poljoprivredna proizvodnja u opštini Lepoisavić je ekstenzivnog karaktera. Dakle, zemljoradnici i farmeri se bave različitim granama poljoprivrede u malom obimu. Obradive površine koje su većim delom u privatnom vlasništvu, uglavnom su usitnjene deobom (nasleđivanje, prodaja) individualnih gazdinstava, što utiče na ekstenzivni način poljoprivredne proizvodnje.

Među poljoprivrednim granama dominira ratarstvo. Najviše se seju žitarice, povrtarsko,

krmno i stočno bilje.

Glavne kulture žitarica koje se gaje na teritoriji opštine su kukuruz, pšenica, ječam, kao i manje količine ovsa i raža (*tabela 2.* )

*Tabela 2. Zastupljenost vrste žita*

|  |  |
| --- | --- |
| Vrsta žitarica | Zastupljenost u % od ukupne količine žitarica |
| Pšenica | 48,45 |
| Kukuruz | 44,54 |
| Strna žita (ječam , ovas, raž) | 7,01 |

Na teritoriji opštine povrće se gaji po baštama i to samo za potrebe domaćinstva. Poslednjih godina počinje gajenje povrća u plastenicima

Poljoprivredno zemljište je uglavnom slabijeg kvaliteta i pripada u većini sledećim klasama V VI VII i VIII. U poslednjih nekoliko godina izraženo je bavljenje voćarstvom i to jagodičastim voćem.

Celokupna teritorija opštine Leposavić je po konfiguraciji brdskoplaninska i pogoduje razvoju stočarstva. Teritorija opštine poseduje velike površine pod livadama 5479.94 ha (23.60%) i pašnjaka 12350.14 (53%) samim tim i postoje dobri uslovi za razvoj govedarstva i ovčarstva. Livade su iskorišćene u zavidnom nivou pa se javlja veliki višak kabaste stočne hrane, dok su pašnjaci potpuno neiskorišćeni. U tom pravcu postoje mogućnosti za unapređenje stočarstva povećanje broja grla na ovom području.

1.3.3.Turizam

Na osnovnim lokalitetima za razvoj turizma uglavnom je urađena putna mreža – makadam i asfalt, kao i energetska mreža što daje dobru osnovu za dalji razvoj i unapređenje turizma. Izrađeni su takođe programi razvoja, zimskog, zdravstvenog i letnjeg turizma, mada nažalost u razvoj ovih grana turizma do sad nije ništa ulagano. Posebno atraktivne lokacije za razvoj turizmasu :

- Područije sela Jelakce*(Sl. 7.)* i Borčane kao i južna strana Kopaonika*(Sl. 8.).*



*Slika 7. Jelakce Slika 8. Južna strana Kopaonika*

U selu Vuča na oko 3,5 km od magistralnog puta Leposavić- Mitrovica u MZ Sočanica nalazi se banjsko izvorište tople vode bogato sumporom. Unazad 15-tak godina u sezoni jun-septembar izvorište posećuje od 50-60 ljudi dnevno, koji boluju od reumatskih oboljenja i kožnih bolesti. Broj je ograničen, zbog loših uslova te opštinska služba za razvoj i planiranje smatra da bi realizacija projekta banjskog lečilišta bila budućnost opštine kako sa aspekta lečenja ljudi tako i sa aspekta turizma.

Vredno kulturno nasleđe još uvek nije valorizovano kao turistički potencijal, a posebno treba imati u vidu: arehološko nalazište Municipium Dardanorum DD (rimsko utvrđenje), ostatke srednjovekovnog grada Galič.



*Slika 9. Municipium Dardanorum*

Municipium Dardanorum *( sl. 9*.) je nekadašnji rimski grad i značajan privredni centar u dolini Ibra, u blizini sela Sočanica, 27 km severno od Kosovske Mitrovice. Rimsko naselje u Sočanici osnovano je u 2. veku nase ere. Municipium Dardanorum DD predstavlja jedan od najznačajnijih rudarskih centara Gornje Mezije u središtu prostrane rudne oblasti, bogate rudama olova, srebra i zlata, koja je zahvatala planine Rogoznu i Kopaonik. Grad je zahvatao površinu od 30 hektara. Status municipijuma dobija u 2. veku. Središnji deo kompleksa Municipiuma Dardanoruma Sočanice razmešten je na blagoj padini, terasama i u ravnici na desnoj obali Sočanske reke, na samom njenom ušću u Ibar. U to vreme rimsko stanovništvo se naseljava u ove krajeve zbog rudnih nalazišta olova, cinka i zlata. Krajem 4. veka grad Sočanica je opusteo.

Pored navedenog arheološkog lokaliteta na teritoriji opštine Leposavić se nalaze 3 manastira, Sv. Vrači, kod Leška, Sv. Petka kod Leposavića i Sv. Jovan kod Sočanice - kao dobra osnova za razvoj verskog turizma, i brojne ostatke crkvišta na više različitih lokacija.

1.3.4. Privatni biznis

Privatan biznis se uglavno zasniva na ugostiteljstvu i trgovini.

U opštini Leposavić postoji 120 registrovana trgovinska preduzeća manjeg obima sa 1-3 zaposlenih radnika i to su uglavnom manje ugostiteljske i trgovačke radnje, koje obezbeđuju osnovne namernice, mešovitu robu, prehrambene i higijenske proizvode i slično, a mali broj preduzeća se bavi trgovinom na veliko i malo.

Postoji i određen broj zanatskih radnji uslužnih delatnosti ( mehaničarske radionice, krojačke radionice, frizeri, kozmetičari )

**1.4. INFRASTRUKTURA I JAVNE USLUGE**

1.4.1 Infrastruktura –putna mreža i železnica

Ukupna dužina putne mreže na teritoriji opštine Leposavić iznosi 665km i to :

* Magistralni put dužine .....................................................................35 km
* Regionalni putni pravci u dužini od ............................................. 38 km
* Lokalni putevi u dužini od ............................................................141 km
* Nekategorisana putna mreža dužine...........................................452 km

U poslednjih par godina sve se više radi na održavanju i asfaltiranju putnih pravaca nekategorisanih koji povezuju seoske sredine sa magistralnim putnim pravcem.

Na teritoriji opštine Leposavić, na toku reke Ibar sagrađeno je ukupno 9 armiranih betonskih mostova. Takođe postoje više visećih mostova i jedan sa metalno-rešetkastom konstrukcijom i sa drvenom gazećom površinom.

Ukupna dužina železničke pruge koja prolazi teritorijom opštine Leposavić je 37 km. Železničke stanice na teritoriji opštine: Ibarska Slatina, Leposavić, Lešak.

Pored stanica postoje i pristaništa: Kamenica, Dren, Jarinje i Sočanica.

1.4.2. Komunalne usluge

JKP „24. Novembar”, Leposavić predstavlja preduzeće koje se bavi komunalnim poslovima u okviru opštine Leposavić. JKP „24. Novembar”, Leposavić je organizovano kao javno preduzeće.

Javno komunalno preduzeće bavi se prikupljanjem i odlaganjem komunalnog otpada, vodosnabdevanjem, održavanjem vodovodne i kanalizacione mreže i atmosferske kanalizacije kao svojom osnovnom delatnošću. JKP „24. Novembar”, Leposavić zapošljava 81 radnika.

Stepen pokrivenosti uslugama odnošenja otpada na teritoriji opštine Leposavić je blizu 71%. Broj stanovnika obuhvaćenih uslugama je oko 10 000, ( stanovnika) od ukupno 19.960 stanovnika u celoj opštini (podaci UNMIK-a iz 2004.godine i 60 privrednih subjekata. Veća naselja koja su obuhvaćena uslugama odnošenja otpada od strane JKP-a su Lešak(2.180 stanovnika), Leposavić(6.968 stanovnika), Sočanica(2.180). Prosečna količina komunalnog otpada na teritoriji opštine Leposavić iznosi 200-250t/mesec. JKP „24. Novembar” od mehanizacije za sakupljanje i transport otpada poseduje 3 autosmećara kapaciteta po 8 m3,120 kontejnera zapremine 1,1 m3. Od mehanizacije za rad na deponiji poseduju utovarnu lopatu ULT 150, rovokopač i 3 kamiona zapremine od po 4m3.

**Mrežu vodosnabdevanja** poseduju naselja Leposavić, Lešak i Sočanica, kao i sela Jošanica, Jerinje i Beluće.Dužina koja je obuhvaćena redovnom mrežom vodovoda iznosi 33 km od izvorišta do bazena.

Primarna mreža u naseljima iznosi 5,5 km a sekundarna mreža 3 km. Količina dotoka vode u svim naseljima dnevno iznosi 1540 m3 .

Seoska domaćinstva se uglavnom služe vodom za piće dovedenom sa prirodnih izvora, u ređim slučajevima snabdevanje se vrši bunarskom vodom. Ne postoji tačan podatak o broju kaptiranih i sprovedenih vodovoda od prirodnih izvora, jer su građani u velikom broju slučajeva vodu odvodili bez odobrenja nadležnih službi SO Leposavić, kao i nepostojanju izveštaja hemijske i bakteriološke ispravnosti vode.

1.4.3. Telekomunikacije i mediji

Na teritoriji opštine postoji dobro razvijena telefonska mreža sa oko 4. 000 korisnika fiksne telefonije. U skorije vreme fiknim telefonima su povezane i mnoge ruralne oblasti. Pošta je opremljena najnovijom digitalnom centralom koja pruža sve savremene usluge svojim korisnicima.

Pošta pripada sistemu Telekoma i ne postoji direktna povezanost ove mreže sa mrežom PTK na Kosovu. Mreža je zadovoljavajuća i stabilna. Takođe se može reći da je poštanski saobraćaj na zavidnom nivou, redovno se obavljaju transakcije, uplat i sve druge usluge.

Na teritoriji opštine Leposavić postoji pet elektronskih medijskih centara, preko kojih građane dobijaju informacije, kao i usluge tipa reklamiranja, marketinga. Elektronski mediji funkcionišu po principu komercijalnog programa, dok je informativni program zastupljen vrlo malo.

**1.5. DRUŠTVENE DELATNOSTI**

1.5.1.Obrazovanje

Na teritoriji opštine postoje 4 osnovne škole. U tri osnovne škole nastava se pohađa na srpskom jeziku po planu i programi Ministarstva Prosvete republike Srbije, a u jednoj na albanskom jeziku po planu i programu Ministarstva za obrazovanje, nauku i tehnologiju Kosova. Osnovna škola po planu i programu Srbije traje 8 godina, dok po planu Kosova osnovno školovanje traje 9 godina.

Broj zaposlenih u školama je: OŠ Leposavić ima 93 zaposlenih, OŠ „Stana Bačanin“ u Lešku 93 zaposlenih, OŠ „Vuk Stefanović Kardžić“ u Sočanici je 50 zaposlenih. OŠ „Kadri Bistrica“ u Šaljskoj Bistrici ima 8.

Osnovna škola u Leposaviću je izgrađena davne 1961 godine. Postojeći kapacitet škole zadovoljava potrebe za odvijanje savremene nastave.

Na teritoriji opštine Leposavić postoje 2 srednje škole, Tehnička škola „Nikola Tesla“ u Leposaviću (75 zaposlenih) i Poljoprivredna škola u Lešku (48 zaposlenih).

Od višeg i visokog obrazovanja na teritoriji opštine fukcionišu fakulteti i visoke škole strukovnih studija, razmeštenih sa različitih teritorija na Kosovu, a to su: Viša ekonomska škola strukovnih studija iz Peći, Učiteljski fakultet iz Prizrena, Fakultet za fizičku kulturu, Poljoprivredni fakultet iz Prištine sa sadašnjim sedištem u Lešku i Visoka tehnička škola strukovnih studija – Uroševac- Leposavić.

1.5.2. Zdravstvo

Usluge zdravstvene zaštite na teritoriji opštine Leposavić pruža građanima dom zdravlja u Leposaviću sa ambulantama u Lešku, Sočanici, Belom Brdu, Vračevu i Borčanima.

Današnja zgrada doma zdravlja je izgradjena 1984 . godine i Dom zdravlja radi kao RJ Zdravstvenog centra u Kosovskoj Mitrovici. Dom zdravlja je visoko stručna institucija koja brine o zdravlju , dijagnostici, lečenju i prevencijisvih oboljenja u svim uzrastima gradjana. U domu zdravlja se obavljaju i specijalistički pregledi koje vrše specijalisti iz Zdravstvenog centra u Mitrovici. Određene vrste i stepen bolesti ne mogu se lečiti u Domu zdravlja Leposavić, pa se pacijenti šalju u obližnje bolnice u Kosovskoj Mitrovici, Kraljevu i Novom Pazaru, a za teže slučajeve bolesti u Kliničko-bolničkom centru u Beogradu.

1.5.3. Kultura i sport

Kultura je dominantan sektor u opštini Leposavić. Postoji veliki broj tradicionalnih kulturnih manifestacija kao što su festivali filma , folklora i drugih manifestacija na kojim se promovišu vrednosti ovog kraja. Glavni nosioc svih kulturnih zbivanja je Centar za kulturu „Savo Dečanac „. Oni raspolažu sa četiri doma kulture, a deo aktivnosti se sprovodi u okviru Biblioteke Sveti Sava u Leposaviću koja ima svoja odeljenja u Lešku i Sočanioci.

Kulturna baština je raznovrsna i njoj se poklanja pažnja. To su Municipijum- kompleks rimskog naselja, manastir Sveti Vrači u Vračevu pretpostavlja se da je nastala posle kosovskog boja. Crkva u selu Drenova koja potiče iz 18. veka, manastir u Sočanici iz 19. veka i dr.

U opštini postoji Sportsko–turistička organizacija koja svojim aktivnosti doprinosi razvoju sporta .Postoji veliki broj klubova kako u muškoj tako i u ženskoj kategoriji : fudbalski, košarkaški, odbojkaški, šahovski,stono-teniski, skijaški i svi se oni takmiče u odredjenim rangovima liga.U velikoj meri je to moguće zahvaljujući sportskoj hali (*sl br. 10*) koja se nalazi u Leposaviću.Tu su i planinarsko smučarsko društvo, ribolovačko društvo, lovačko društvo.



*Slika 10. Sportska hala u Leposaviću*

Pored aktivnosti u klubovima tu su i sportske takmičarske aktivnosti u okviru škola. Ono što je za sport u opštini bitno je izgradnja bazena u naselju Leposavić.

1.5.4. Socijalna zaštita

Na teritoriji opštine Leposavić ukupan broj korisnika socijalnih davanja je 2560.

Delokrug socijalnih usluga koje centar pruža odnose se na sledeće:

* rad sa decom i omladinom: deca bez roditeljskog staranja, deca iz porodica sa poremećenim odnosima, zapostavljana deca, maloletnička delikvencija, deca sa posebnim potrebama, deca korisnici socijalne pomoći, kao i više različitih slučaja koji se ne mogu svrstati u preciznu kategoriju, a odnosi se na obezbeđivanje ortopedskih pomagala, pelena, igračaka, letovanja, novogodišnjih paketića itd.
* rad sa odraslim i starim osobama se odnosi na brigu o starima bez bližih srodnika, porodice sa poremećenim bračnim odnosima, rad na saniranju odnosa i eliminisanju uzroka porodičnog nasilja, čiji je izvor problema najčešće siromaštvo i alkoholizam, lica pod starateljstvom, problem vezani za humane uslove stanovanja, i još mnogo drugih.

Crveni Krst Srbije je aktivan i pruža pomoć u hrani odeći, obući i sanitarnim sredstvima.

**2. PROCENA STANJA ŽIVOTNE SREDINE**

Procena stanja životne sredine i utvrđivanje prioriteta su među ključnim činiocima LEAP-a.

To pomaže građanima da steknu realnu predstavu o okruženju u kojem žive, što je posebno bitno kod nastajanja planova za konkretne akcije.

Jedna od najvažnijih faza u izradi Lokalnog ekološkog akcionog stanja je izrada Procena stanja životne sredine i definisanje lokalnih ekoloških prioriteta zajednice.

Procena stanja životne sredine je presek stanja životne sredine u lokalnoj sredini, onakvo kakvo je ono danas. Procena stanja životne sredine:

1. Daje jasnu i potpunu analizu ključnih pitanja životne sredine sa kojima je suočena sredina.

2. Daje podatke o uticaju na životnu sredinu koji imaju javne i privatne institucije i pojedinci i onome šta oni čine (ili ne čine) za životnu sredinu.

3. Uvećava svest javnosti o pitanjima životne sredine i potencijalno vodi ka uključivanju građana.

4. Pomaže da se izgrade odnosi među učesnicima koji mogu voditi ka novim mogućnostima za akciju.

5. Olakšava identifikovanje ekoloških prioriteta zajednice.

**2.1. OTPAD**

2.1.1. Komunalni otpad

Na teritoriji opštine Leposavić ne postoji razvijeno tržište sekundarnih sirovina. Ekonomski i drugi podsticajni mehanizmi za korišćenje materijala iz otpada ne postoje. Ne postoji delimično razdvajanje otpada na mestu nastanka. Ne postoji ustanovljen i razvijen sistem obuke i jačanja javne svesti za rešavanje problematike upravljanja otpadom.

**Vrste, količine i sastav otpada**

Podaci o količini otpada dobijeni su od strane preduzeća JKP „24. Novembar”, Leposavić, čija je jedna od delatnosti sakupljanje i deponovanje kućnog otpada i otpada iz poslovnih prostorija. Podaci o količini komunalnog otpada predstavljaju procene zaposlenih u JKP „24. Novembar” Leposavić i baziraju se na iskustvenim podacima o broju tura i težini otpada merenih na vagu , na deponiji “Balaban” u opštini Zvečan.

Uzevši u obzir da o količinama generisanog otpada postoje samo procene komunalnog preduzeća, za potrebe izrade ovog izveštaja korišćeni su podaci iz strategije o upravljanju otpadom iz 2010. Na osnovu broja stanovnika koji su pokriveni uslugama, usvojena vrednost količine otpada koju sakupi JKP „24. Novembar”, Leposavić iznosi od 2400-3600 tona godišnje. Na osnovu podataka iz JKP „24. Novembar”, Leposavić komunalni otpad se ne razvrstava po vrstama i sastavu.

Na morfološki sastav (*slika br.11*.) utiče: broj stanovnika i ekonomska situacija, godišnje doba, klima i geografski položaj. Morfološki sastav se može proceniti i na osnovu raspoloživih podataka za gradove sa sličnim brojem stanovnika, klimatskim uslovima, vrstom privredne delatnosti, sličnim stepenom standarda stanovništva i iskustvenih podataka dobijenih od komunalne organizacije koja prikuplja i distribuira otpad. Srednja gustina se određuje laboratorijskim putem na bazi srednjeg uzorka.



1. papirni otpad 26%

2. plastika 5%

3. Fe-metali 4%

4. obojeni metali 2%

5. tekstil 4%

6. organski otpad 30%

7. staklo 7%

8. guma 1%

9. ostalo 21%

*Slika 11.*

**Sakupljanje otpada i transport**

Pod pojmom sakupljanje otpada podrazumeva se uklanjanje otpada sa mesta nastanka i njegov transport do mesta odlaganja (deponije) ili mesta njegove obrade (postrojenje za tretman otpada). Sakupljanje otpada može u pojedinim slučajevima da bude izuzetno kompleksan problem s obzirom da promenljivost količine generisanog otpada tokom vremena u nekoj sredini, usled lokalnih karakteristika koje se mogu ogledati u lakšem ili težem pristupu lokacijama za sakupljanje otpada i drugih karakteristika lokalnog karaktera.

U opštini Leposavić broj stanovnika obuhvaćen sistemom sakupljanja otpada od strane komunalnog preduzeća JKP ”24. Novembar” iznosi oko 71% od ukupnog stanovništva u opštini. Međutim uklanjanje otpada određeni procenat stanovništva obavljaju u sopstvenoj režiji na neuređenim smetlištima. Uzevši u obzir da je trenutna pokrivenost od strane JKP „24. Novembar” oko 71% stanovništva čitave opštine, trebalo bi se planriati proširivanje usluga JKP „24. Novembar” na teritoriju cele opštine.Sav otpad, osim opasnog i industrijskog otpada, koji se sakupi na teritoriji opštine Leposavić transportuje se i odlaže na privremenu deponiju lokacija Popovačko polje .

**Porast količina komunalnog otpada**

Za planiranje sistema upravljanja komunalnim otpadom i definisanje objekata za tretman otpada, definisanje količine potrebnih posuda za odlaganje otpada, broja vozila za transport itd. potrebno je poznavanje količine komunalnog otpada koji se produkuje u opštini u toku određenog vremenskog perioda. Takođe, potrebno je poznavati količine otpada koji se može reciklirati ili na drugi način iskoristiti, kao i količine otpada koji će se odlagati na deponiju. Kao najvažniji faktori koji utiču na količinu otpada na nekom prostoru, izdvajaju se sledeći:

• Porast broja stanovnika;

• Ekonomski rast;

• Povećanje pokrivenosti sakupljanja;

• Smanjenje količine otpada zbog razvrstavanja na mestu nastajanja.

**Procena budućih količina otpada**

Količina otpada koji se trenutno produkuje na teritoriji opštine Leposavić nije moguće precizno odrediti usled činjenice da se u opštini nisu vršila merenja sastava i količine otpada. Analogno podacima u referentnim opštinama koje su po socio - ekonomskim i drugim parametrima najsličnijie opštini Leposavić izmerena je prosečna količina otpada po stanovniku od 0,83 kg/dan. Ova vrednost predstavlja ne samo količinu otpada koji se produkuje u domaćinstvima već ukupnu količinu komunalnog, komercijalnog i drugih vrsta neopasnog otpada koji se danas odlažu na deponije. U cilju pravljenja održivog plana, koji se zasniva na što je moguće realnijim parametrima, za potrebe proračuna količine otpada koji će se produkovati u budućem periodu koristi će se stopa porasta produckije od 2% i 3,3 % godišnje. Stopa rasta produkcije od 2% predstavlja umerenu stopu rasta, dok stopa 3,3% predstavlja projekciju rasta u Strategiji upravljanja otpadom.

U narednoj tabeli 1. je prikazana količina otpada koja se produkuje na teritoriji opštine Leposavić i koja predstavlja polaznu tačku u daljem planiranju adekvatnog sistema upravljanja otpadom u opštini.

*Tabela 3. Podaci o količinama otpada koji se produkuje u opštini Leposavić*

|  |  |  |  |
| --- | --- | --- | --- |
| Opština | Broj stanovnika | kg/st/dan | Procenjena količina otpada t/god |
| Leposavić | 19.960 | 0.83 | 6.046,8t/god |

Procenjuje se da će u narednom periodu usled ekonomskog razvoja doći i do povećanja životnog standarda stanovništva opštine Leposavić, što će za posledicu imati i veću produkciju otpada.

**Deponije**

Trenutno se komunalni otpad odlaže na deponiju koja je smeštena pored same obale reke Ibar na lokaciji Popovačko polje.Lokacija je izuzetno rizičn za odlazak otpada u reku Ibar ukoliko dođe do većeg izlivanja vode reka Ibar.

*Divlje deponije*

Na teritoriji opštine postoji veći broj smetlišta i divljih deponija**.**

Lokacije smetlišta su pored svih lokalnih puteva (*sl.br.12)* i pored svih manjih rečica na teritoriji opštine Leposavić kao i pored magistralnog puta i reke Ibar posebno na deonicama koje prolaze kroz urbana naselja.

Divlja deponija je smeštena u Leposaviću na Tvrđanskom brdu*( sl.br.13)* pored magistralno puta i u Lešku lokacija između magistralnog puta i reke Ibar.

*Slika 12. Slika13*.

*Divlja deponija na Tvrđanskom brdu Smetlište pored lokalnog puta*

2.1.2. Bolnički otpad

Jedan od većih problema sa kojim se radnici Doma zdravlja susreću je odlaganje medicinskog otpada. Taj problem je u našoj Opštini, kao i u celoj državi bio marginalizovan. Dosadašnji način upravljanja medicinskim otpadom, njegov tretman, uskladištenje, odlaganje i uništavanje, ukazuje na nebrigu za stanje životne sredine, a time i na zdravlje ljudi. Obilaskom područja istraživanja zapaženo je da se medicinski otpad može uočiti na različitim mestima, koja nisu za to propisana. Medicinski otpad koji se stvara u Domu zdravlja Leposavić način upravljanja itretman tog otpada je predstavljen u  *tabelama* *br.* *4*.,5.,6.:

***Tabela 4. -Medicinski otpad koji se stvara u Domu zdravlja Leposavić***

|  |  |  |
| --- | --- | --- |
| **Podaci o količini generisanog otpada** | | |
| 2.1. | **Vrste otpada kji se generišu** | **Količina otpada (t)** |
| Komunalni otpad | **0,15 t dnevno** |
| Infektivni otpad | **nema** |
| Patoanatomski otpad | **7l** |
| Oštri predmeti | **1,5kg** |
| Hemijski otpad | **7l** |
| Otpad sa visokim sadržajem teških metala | **nema** |
| Boce pod pritiskom | **nema** |
| Radioaktivni otpad | **nema** |

***Tabela 5.-Upravljanje medicinskim otpadom u domu zdravlja- Leposavić***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Podaci o postojećem načinu upravljanja otpadom** | | | | | | | | |
| 3.1. | Da li se vrši razdvajanje otpada na komunalni i dr. otpad? | | | | Da… | | | Ne… |
| 3.4. | Obezbedjenje privrenenog skladištenja | | Ogradjeno | | |  | | --- | | + | | | | |
| 3.5. | Podloga privremenog skladišta | | Beton | | |  | | --- | | + | | | | |
|  | Fizičke karakteristike skladišta | | Površina(m2) | | 6 | | | |
| Zapremina (m3) | | 12 | | | |
| Popunjenost (%) | | 50 | | | |
| Radnici zaposleni u privremenom skladištu nema | | | | | | | | |
| ***Tabela 6. Tretman opasnog otpada u Domu zdravlja -Leposavić*** | | | | | | | | |
| **Tretman opasnog otpada** | | | | | | | | |
| 4.1. | | Da li se vrši tretman opasnog otpada? | | | | Da… | Ne… | |
| 4.3. | | **Vrsta opasnog otpada** | | **Opis tretmana pojedinih vrsta opasnog otpada** | | | | |
| Infektivni otpad | | Dom zdravlja Leposavićne prima pacijente sa infektivnim bolestima već se oni upućuju u bolnicu u K. Mitrovicu.Takođe u laboratorijama doma zdravlja Leposavića ne vrše se analize infektivnog materijala, već se šalju u Zavod za javno zdravlje - Kosovska Mitrovica. | | | | |
| Patoanatomski otpad | | Patoanatomski otpad krv i urin za analizu posle obrade se baca u kanalizaciju bez ikakve prethodne prerade. | | | | |
| Oštri predmeti | | Oštri predmeti se odlažu u posebne kutije,koje se zatvaraju i odlažu u kontejnere za smeće , a zatim se šalju na komunalnu deponiju sa drugim otpadom . | | | | |
| Hemijski otpad | | Upotrebljeni reagensi pri analizama telesnih tečnosti se sipaju u kanalizaciju. | | | | |
| Otpad sa sadržajem teških metala | | Otpad koji sadrži teške metale iz službe stomatologije se odlaže u kontejnere za komunalni otpad i kanalizaciju. | | | | |
| Boce pod pritickom | | Boce se privremeno odlažu i priručni magacin a zatim šalju u magacin u Kosovsku Mitrovicu. | | | | |
| 6.4. | | Mesto konačnog odlaganja otpada | | | | | | |
| JKP deponija | | |  | | --- | | + | | | | | |

Procenjuje se da se u zdravstvenoj ustanovi Dom zdravlja Leposavić, na godišnjem nivou izvrši oko 158.000 intervencija prilikom kojih se stvara medicinski otpad. Ako predpostavimo da se u proseku, prilikom vršenja itervencija stvori oko 300gr. medicinskog otpada po pacijentu, doći će mo do zaključka da se u Domu zdravlja godišnje stvori oko 47.000kg. medicinskog otpada. Od te količine medicinskog otpada se može smatrati opasnim otrovom oko 9.400kg.

2.1.3. Industrijski otpad

Sa razvojem rudarstva u Trepči na teritoriji opštine Leposavić došlo je do formiranja flotacijskih jalovišta (sl. 14. ). Ogromne količine otpadnih materijala deponovane su pored samog vodotoka reke Ibar neposredno pored magistralnog puta .

Postoje dva jalovišta i to pasivno jalovište” Do” i aktivno “Bostanište”.

Jalovište Do zauzima veliku površinu sa ogromnim masama. Najviša kota jalovišta je 478 m, a najniža 447m. Ukupna površina jalovišta iznosi 9,22 ha, a na njemu je deponovano 1. 200. 000 t flotacijske jalovine.

Drugo jalovište “Bostanište je formirano 1979. godine i zauzima površinu od oko 19ha sa 4. 380 630 tona jalovine

Flotacijska jalovina je nastala kao produkt flotiranja sulfidnih ruda iz Kopaoničkih rudnika sa podzemnom eksploatacijom Belo brdo, Žuta Prla i Crnac i površinskog kopa Koporić u Flotaciji Leposavić .



*Slika 14. Jalovište u Leposaviću*

Efekti jalovišta koji se ispoljavaju na okružanje se javljaju kroz tri osnovna vida:

1. Zagadjenje vazduha

Ispoljava se u vidu aeracije hemijskih reagenasa sa jalovišta, kao I razvejavanje jalovine- olacije.Eolska erozije se manifestuje raznošenjem sitnih frakcija sa deponije jalovišta.Vetrovima se raznose čestice teških metala Pb,Zn;Cd,Fe,Co,Ni,As, i dr direktno u pravcu komunalne sredine samog naselja Leposavić i ostalih sela u okruženju (Gornji Krnjin , Kajkovo, Kutnje )stvarajući eolacionu zavesu .

1. Zagadjenje zemljišta

Poljoprivredno zemljište u blizini jalovišta je pod uticajem različitih toksičnih komponenata teških metala i nemetala što dovodi do različitih intenziteta kontaminacije zemljišta. Dolazi do pogoršanja fizičkih, hemijskih i bioloških svojstava zemljišta.Ono postaje sve manje pogodno za gajenje poljoprivrednih kultura.

1. Zagadjenje podzemnih i površinskih voda

Direktan uticaj na zagadjenje vodotokova prouzrokovano je lošim stanjem bočnih kosina aktivnog i pasivnog jalovišta sa erozionim zonama. Oksidirane površine putem atmosferilija spiraju se i direktno otiču u vodotok reke Ibar.

**2.2.Vode**

2.2.1.Snabdevanje stanovništva pijaćom vodom

Naselja Leposavić i Lešak se snabdevaju vodom, sistemom gravitacije, do naselje Sočanica se koristi sistem pumpi.

Mrežu vodosnabdevanja poseduju naselja Leposavić, Lešak i Sočanica, kao i sela Jošanica, Jerinje i Beluće.Dužina koja je obuhvaćena redovnom mrežom vodovoda iznosi 33 km od izvorišta do bazena.

Primarna mreža u naseljima iznosi 5,5 km a sekundarna mreža 3 km. Količina dotoka vode u svim naseljima dnevno iznosi 1540 m3 .

Snabdevanje kvalitetnom pijaćom vodom obezbeđuje se redovnim kontrolama kao i hlorisanjem. Pijaća voda se kontroliše 4 – 5 puta mesečno, ili jednom nedeljno, u slučaju potrebe, kontrole se obavljaju češće. Dosadašnje analize vode pokazuju normalne zastupljenosti komponenata i materija u vodi. U slučaju pojave zamućenja u vodi, privremene neispravnosti, u Leposaviću se vrši isključenje vode do ponovne normalizacije. Tom prilikom se obaveštava stanovništvo o razlozima nestanka vode, kao i obaveštenju da se voda privremeno ne koristi, dok se ne postigne redovno stanje. Opština je postigla sporazum sa JKP « 24 Novembar « Leposavić o pružanju usluga. Broj potrošača u linijama snabdevanja u naseljima i selima iznosi :domaćinstva 2106, institucije 96, privatni biznis 225.

Tarifna naplata vode obavlja se trenutno samo za institucije i privatni biznis. Naplata se vrši po važećem cenovniku JKP 24 Novembar, koji je usvojen od osnivača SO Leposavić. Domaćinstva i dalje ne plaćaju komunalije tj. vodu i smeće. Primenjuju se različite tarife naplate po cenovniku.

Izvorišta za snabdevanje vodom se nalaze na Kopaoničkoj strani.

Trenutni kapaciteti pijaće vode u opštini Leposavić su nezadovoljavajući.

U sva tri urbana naselja tokom letnjih meseci dolazi do restrikcije vode , odnosno do isključenja vodovodne mreže po nekoliko sati u toku dana .

2.2.2. Komunalne otpadne vode

Sistem odvodnih komunalnih voda zasniva se na izgrađenoj kanalizacionoj mreži primarne i sekundarne linije sa glavnim odvodom do septičkih jama. Na liniji postoje revizione i sabirne šahte, koje su propisno izgrađene, po principu zatvorenog sistema odvoda.

Sistem odvodnih voda izgrađen je u naseljima : Leposavić, Lešak, Sočanica po postojećim standardima.Ukupna dužina primarne i sekundarne kanalizacione mreže iznosi 14 km.Međutim otpadne vode u sva tri urbana naselja se ulivaju u reku Ibar bez predhodnog procesa prečišćavanja.

U Leposaviću postoje kolektori za prikupljanje otpadnih voda koji nisu zatvoreni( što dovodi do neprijatnih mirisa i predstavlja izvor zaraze za okolnu sredinu) i bez ikakvih sistema prečišćavanja komunalne otpadne vode se ulivaju u reku Ibar.

Veliki problem su i komunalne otpadne vode iz seoskih domaćinstava koje se ulivaju u rečice koje prolaze kroz seoske sredine ili se ispšuštaju u manje potoke. .

2.2.3.Reka Ibar sa pritokama

Zagadjenje vode reke Ibara je posledica šireg uticaja više zagadjivača, počev od termoelektrane iz Obilića kao i Trepčinog Industrijskog kompleksa. Reka Sitnica koja se u Kosovskoj Mitrovici uliva u Ibar donosi zagadjene materije iz termoelektrane Obilić.

Na teitoriji opštine Leposavić su sledeći zagađivači reke Ibra i njenih pritoka

|  |  |  |  |  |
| --- | --- | --- | --- | --- |
| br | Naziv zagađivača | Karakteristike zagađenja | Napomena | Mesto izlivanja |
| 1. | Komunalne otpadne vode  naselja Sočanica | Organsko-bakteriološko, hemijsko | Stalno zagađenje | Reka Ibar |
| 2. | Komunalne otpadne vode  naselja Leposavić | Organsko-bakteriološko, hemijsko | Stalno zagađenje | Reka Ibar |
| 3. | Komunalne otpadne vode  naselja Lešak | Organsko-bakteriološko, hemijsko | Stalno zagađenje | Reka Ibar |
| 4. | Komunalne otpadne vode  Domaćinstava u seoskim sredinama | Organsko-bakteriološko, hemijsko | Stalno zagađenje | Sve pritoke reke Ibra |
| 5. | Rudničke-vode Kopaoničkog-rudnika Belo Brdo | Kompleksno hemijsko zagađenje teškim metalima | Stalno zagadđrnje | Drenska Reka |
| 6. | Rudničke-vode Kopaoničkog rudnika  Crnac | Kompleksno hemijsko zagađenje teškim metalima | Stalno zagađenje | Jošanička reka |
| 7. | Rudničke-vode Kopaoničkog rudnika  Koporić i Žuta prla | Kompleksno hemijsko zagadjenje teškim metalima | Ne radi  Zagađenje dok je u eksploataciji | Leposavska reka |
| 8. | Flotacijsko jalovište Leposavić | Kompleksno hemijsko zagadjenje | Stalno zagađenje | Ibar |
| 9. | Flotacija- Leposavić | Kompleksno hemijsko zagadjenje | Povremeno zagađenje | Tvrđanska reka |
| 10, | Komunalna deponija  Leposavić | Hemijko, biološko | Stalno | Ibar |

Problem zagađenja pritoka Ibra i same reke Ibar nastaje zbog otpada koji nesavesni građani odlažu na tim lokacijanma (*sl.15*)



*Slika 15. Tvrđanska reka sa otpadom*

Vadjenje šljunka

Na teritoriji opštine Leposavić iz korita i obala reke Ibra vrši se eksploatacija šljunka i peska bez zakonskih saglasnosti i dozvola što značajno menja korito reke Ibara, samim tim se menja i tok reke. Ne vrši se revitalizacija zemljišta.

Nastale rupe na obalama najčešće postaju mesta za nelegalno odlaganja otpada,a takođe se remeti i režim podzemnih voda . Na tri lokacije su smeštene separacije peska i šljunka bez zakonskih saglasnosti opštine Leposavić i to Selo Vuča, Popovačko polje, Donji Krnjin i Lešak.Njihovim radom remeti se kvalitet vode Ibra.

U slučaju poplava ta područija su posebno ugrožena.

**2.3. Vazduh**

2.3.1.Stacionarni izvori zagadjenja

Industrija

Postojeće jalovište u okviru Trepče u Leposaviću predstavlja izvor aerozagađenja jer pravac kretanja vetra čini da se prašina(korpuskularne čestice ) kreće u pravcu komunalne sredine.

Ekološka služba kombinata RMHK „Trepča „ u Zvečanu je za period januar-decembar 2010 godine vršila ispitivanja zagađenosti vazduha Leposavića i okoline na tri merna mesta i to :Flotacija –istočno od jalovišta, Gornji Krnjin-severozapadno od jalovišta i Kutnje jugoistočno od jalovišta.Ispitivanje aerozagađenosti obuhvata ispitivanje taložnih materija i koncentracije olova pomoću merača i usmernih merača prašine iz atmosferskih taloga i padavina.Zapaženo je da je srednja godišnja koncentarcija ukupnih taložnih materija ispod GVI (200-450 mg/m2/dan), dok je srednju godišnju koncentracija olova na dva mesta veća od GVI (100-200mg/m2/dan).

Pogoni za grejanje

Potencijalni izvori zagadjivanje vazduha iz postrojenja sa malim sagorevanjem Smatraju se:

1.Domaćinstva

Javne službe i mala preduzeća(škole, domovi zdravlja, obdaništa, hoteljerstvo i turizam, zanatske usluge, trgovina, ostale usluge)

Veliki broj stanovnika ruralnih i urbanih zona za grejanje upotrebljavaju tvrda goriva (biomasa i ugalj).

Za sagorevanje gasnih i tekućih goriva, upotrebljavane tehnologije su slične sa onima za proizvodnju termične energije u postrojenjima velikim sagorevanjem, osim domaćih postrojenja za grejanje (šporeta).Upotrebljene tehnologije za sagorevanje tvrdih goriva i biomase, razlikuju se zbog karakteristika i tehničkih mogućnosti.

Emisije zavise mnogo od upotrebljenih goriva, od tehnologije sagorevanja kao i od održavanja opreme.

Emisije iz sagorevanja tvrdih goriva su nekoliko puta viša kod postrojenja sa manjim sagorevanjem nego kod postrojenja sa velikim sagorevanjem, zbog nepotpunog sagorevanja tvrdih goriva.Emisija gasnih i tekućih goriva nisu toliko visoke kod sagorevanja u kaminima i šporetima, upoređeno sa industrijskim bojlerima, zbog kvaliteta goriva, dizajna upaljivača i proste organizacije sagorevanja.

Emisije uzrokovane iz nepotpunog sagorevanja, rezultat su nepotpunog mešanja vazduha za sagorevanje i goriva.

Sektor zagađjenja iz postrojenja malim sagorevanjem –domaćinstva, je jedan kompleksan problem koji utiče na kvalitet ambijentalnog vazduha, i uopšte u degradiranju okoline.

Sektor domaćinstva potrosi 45%,iz ukupne potrošene energije u svim sektorima. Imajući u vidu ovu činjenicu, kao i drugu činjenicu, da na Kosovo oprema koja se upotrebljava za sagorevanje drva i uglja u sektoru domaćinstava, nisu u skladu sa zatraženim standardima, može da se zaključi da sektor domaćinstva doprinosi vidno zagađenju vazduha.

2.Javne službe i mala preduzeća(škole, domovi zdravlja, obdanista, hoteljerstvo i turizam, zanatske usluge, trgovina, ostale usluge)

Kao i kod sektora domaćinstava, i kod sektora usluga, energija se upotrebljava za grejanje prostora, rasvetu i za električne aparate.

Potrošnja energije je uglavnom iz uglja.

U Leposaviću postoje 5 kotlarnica većeg kapaciteta

U Lešku 2 kotlarnice većeg kapaciteta

U Sočanici 1 kotlarnica većeg kapaciteta

2.3.2.Mobilni (pokretni) izvori zagađenja vazduha

Pokretni izvori zagađenja se odnosi na bilo koji oblik motornih vozila sa unutrašnjim sagorevanjem (vozila koja koriste benzin, dizel gorivo, itd.)

Poslednjih nekoliko godina na teritoriji opštine Leposavić se znatno povećao broj motornih vozila . Karakteristično je da je veliki broj i neregistrovanih motornih voziola koja nisu prošla tehnički pregled pa je samim tim moguća veća emisija zagađivača vazduha. Problem zagađenja je posebno izražen u urbanim naseljima gde je velika frekvencija vozila u centru.

Kroz sva tri urbana naselja prolazi Ibarska magistrala gde je frekvenca kretanja vozila velika što još više dovodi do zagađenja vazduha.

**2.4. Zemljište**

Izvori zagađenja zemljišta u našoj opštini su dominantno posledica ljudskih aktivnosti i mogu se svrstati u tri grupe:

• Otpadne vode kao zagađivači zemljišta – industrijske otpadne vode, vode zagađene poljoprivrednim aktivnostima (veštačka đubriva, pesticidi, organske materije različitog porekla) i komunalne otpadne vode;

• Zagađivači poreklom iz atmosfere koji zemljište kontaminiraju padavinama ili sedimentacijom – emisije iz industrijskih tehnoloških procesa, emisije usled sagorevanja fosilnih goriva (industrija, energetska postrojenja, individualna ložišta), emisije poreklom od motornih vozila, emisije prilikom sagorevanja različitog organskog materijala;

• Čvrsti otpad različitog porekla – komunalni otpad, industrijski otpad, otpad iz poljoprivrede.

**2.5. Flora i fauna**

2.5.1. Flora

Prostorom opštine Leposavić dominira bujnost i brojnost biljnih vrsta, čemu je doprineo raznovrstan geološki sastav i morfološki i klimatski faktori. Kraj je ispresecan šumama i livadama. Od šuma najviše preovladavaju bukove, hrastove i nešto manje četinarske šume, a kao prateće vrste javljaji se cer, breza, grab, dren, jela, bor, javor, jasen, leska, brest, divlja trešnja, i druge vrste.

Livade su brdske koje imaju manje bujan biljni pokrivač, biljke su sitnije i niže.Mnogobrojne su i vrste lekovitog bilja i šumskog cveća . Lekovito bilje su najčešće : kamilica, gorocvet, hajdučka trava,beli slez,majčinsa dušica, kantarion, hajdučka trava, srčanik (lincura ).

U višim delovima sreću se još kleka, planika, đurđevak,zova, podbel, stolisnik i dr.

Na teritoriji opštine Leposavić nalaze se i endemične vrste kao što je Minuartia bosniaca (*bosanska mišjakinja sl. 16*.), endemit centralnog dela balkanskog poluostrva, Lamium bifidumsubsp.balkanikum (balkanska mrtva kopriva ), endemit južnog i jugozapadnog dela Balkanskog poluostrva i Acer intermedium ( *tvrdak sl.17*) takođe balkanski endemit

*Slika 16. Bosanska mišjakinja Slika 17. Tvrdak*

Od vrsta zaštićene kao prirodne retkosti su : Pulsatia montana , Orchis militaris ,Orchis purpurea *(sl.18*) Lilium martagon(*sl. 19*) Rhinanthus borbasii*(sl.20*) dr.

*Slika 18. Slika19. Slika 20.*

*Orchis purpurea Lilium Martagon Rhinanthus borbasii*

Porodica orhideja (Orchudaceae) je zaštićena CITES konvencijom (Konvencija o međunarodnoj trgovini ugroženim vrstama divlje faune i flore 1973. godina ) kojom se globalno zabranjuje trgovina jedinkama , njihovim delovima i derivatima sa prirodnih staništa . Iz porodica orhideja na područiju Kamilje raste 8 vrsta.

Tulipa Serbika (*Srpska lala sl.21.)* je striktni endemit područija planine Rogozna. Veoma je lepa biljka koja bi kao dekorativna mogla da se uvede u hortikultutu



*Slika 21.Tulipa Serbika (Srpska Lala)*

Prostor nastanjuje i razno divlje voće, a najviše su zastupljeni: leska, jagoda, kupina, malina, drenjina, šipurak, borovnica i druge manje značajne vrste.

Pojava drenjina na većem broju površina uslovila je da pojedina mesta dobiju nazive Drenjak, Dren, Drenova.. Prostranstvo pod drenjinama u opštini Leposavić je oko 15 ha.

Zastupljene su i pečurke sa oko 219 vrsta, od kojih su najpoznatije jestive : vrganj, lisičarka.sunčanica, smrčak, bukovača, puhara i dr. Od otrovnih mogu se naći i one smrtonosne : zelena pupovka, ušiljena pupovka,panterovka, muhara,ludara, smrdljiva suncobranka i dr.Vrlo rasprostranjene pečurke uspevaju na šumovitim i vlažnim planinskim predelima.

Iznad uzanih dolina izdižu se planinski vrhovi na kojima se smenjuju nejednaki pojasevi različite vegetacije. Tako se u nižim delovima prostiru listopadne, zatim četinarske šume, a iznad njih su velika pašnjačka prostranstva sa izraženim golim vrhovima.

Najniži pojas čine rečne terase reka sa svojim pritokama gde se jove i vrbe utapaju u mala livadska prostranstva, voćnjake, njive, mestimično mešane šikarama koje se postepeno utapaju u velike šumske komplekse.

Prvi listopadni pojas počinje hrastovim šumama sa mešanjem graba, leske, bukve i drugog drveća. Hrastove šume uglavnom su više zastupljene na prisojnim stranama i to do visine oko 1.000 m. Na suprotnoj osojnoj strani, uglavnom su zastupljeni veliki kompleksi bukovih šuma i do 1.700 m nadmorske visine.

Kompleksi četinarskih šuma nalaze se na različitim visinama kao zasebni od 600 do preko 1.500 m n.v. U pojasu listopadnih, mešovitih i četinarskih šuma, najčešće se ističe pojas livada. Nastao je krčenjem šuma, najčešće na nižim visinama.

Flora ie uslovljena prirodnim i antropogenim faktorima.

**Prirodni** faktori su geološka građa, hidrogeološke, seizmičke, klimatske i hidrološke osobenosti područija opštine Leposavić.

Za šumske ekosisteme jedan od prirodnih faktora koji je elementarna nepogoda su biljne štetočine koje izazivaju sušenje šuma (bez većih objektivnih izgleda za eliminisanje ovih štetočina ) zatim klimatske pojave nevremena, preko zime sa jakim vetrovima, snegolomovima, vetroizvalama, a preko leta električna pražnjenja, oluje , bujice i dr.

**Antropogeni** faktori su nepoštovanje zakonskih odredbi, nesavesno ponašanje stanovnika opštine, nedovoljna svest lokalne i šire društvene zajednice o vrednostima flore opštine Leposavić.

Šume su u letnjem periodu izložene požarima izazvanim nemarnošću ljudi tako da u letnjem periodu na našem područiju imamo barem u proseku jednu intervenciju vatrogasne službe na gašenju požara.

Plodovi šumskog voća koriste se za čajeve, slatka, džemove i u svežem stanju. Svi plodovi kao i pečurke su na tržištu veoma skupi i zbog ekološki čistog prostora jako su traženi. Na tržištu sve značajnije mesto dobija i lekovito bilje sa ovih prostora. Iz tog razloga dolazi do nekontrolisane i ne struče berbe ovih biljaka i njihovih plodova što dovodi smanjenja površine njihovog staništa.

2.5.2. Fauna

Bogat biljni svet prati i veoma bogat i raznovrstan životinjski svet. U bliskoj prošlosti na ovim prostorima je u velikom broju bila prisutna sledeća divljač: mrki medved, divokoza, jelen, srna, ris, a danas su se zadržale divlja svinja, vuk, lisica, jazavac, kuna belica, kuna zlatica, zec, divlja mačka, veverica i druge. Među pticama ističu se: veliki tetreb, beloglavi sup, soko, jastreb, kobac, šumska sova, divlji golub, grlica, poljska jerebica, gavran, vrana, svraka i druge vrste tipične za ove prostore. Neposrednim i posrednim delovanjem čoveka na prirodu neke od napred navedenih vrsta životinja su uništene, neke su dovedene na granicu opstanka, a neke su proređene (Vukoičić D., 2008).

Reke pritoke Ibra su u svojim gornjim tokovima bogate pastrmkom (u poslednje vreme vrši se aktivno poribljavanje potočnom pastrmkom) u donjim tokovima ima i ostalih vrsta ribe koje žive u planinskim rekama

Na teritoriji opštine Leposavić prisutan je veliki broj pasa lutalica i mačaka. To predstavlja veliki problem za bezbednost građana .

**2. 6. Šume i zelene površine**

2.6.1.Šume

Područje opštine Leposavić je u površini od oko 27.930 ha pokriveno šumskim ekosistemom. Područja podložna eroziji su sledeća:

Vrhovi Kopaonika (Nebeske Stolice)

Delovi terena vrha Kopaonika do poteza Ž. Prlina – Šatorice

Prostor u dolini Ceranjske reke i sela Ceranje sve do Šaljske Bistrice.

Potez od sela Kamenica do Vuče.

Besprevna seča predstavlja problem na celoj teritoriji opštine Leposavić a posebno na području Mala Reka koja je na teritoriji opštine Leposavić, ali zbog bezbednosnih razloga stanovnici opštine Leposavić nisu u mogućnosti da je koriste. Na tom području vrši se bespravna seča od strane stanovnika susedne opštine Podujevo.

Na osnovu podatake NVO “Baštine “ koja se intenzivno bavi problemom bespravne seče šuma na našoj teritoriji ne postoji ni jedna lokacija šumskog ekosistema koja nije narušena.

2.6.2. Zelene površine

Ukupna površina zelenih površina je 13 hektara u sva tri urbana naselja.

U naselju Leposavić najveću površinu zauzima izletište Čukarak (*slika 22.)*. Površina je zasađena sa zimzelanim drvenastim biljnim vrstama . Pre desetak godina na jednom delu su urađene staze, letnjikovac i osvetljenje, ali zbog nesavesnog ponašanja građana i ne održavanja urađeni projekat je narušen odnosno klupe i letnjikovac polomljeni , osvetljenje polomljeno , nastala su manja smetlišta.



*Slika 22. Izletište Čukarak*

Ostale zelene površine su ugrožene nesavesnim ponašanjem građana, bacanjem otpada , lomljenjem biljnih vrsta , parkiranjem vozila, lagerovanjem drva i drugog materijala na tim površinama.

**2.7. Zaštićena prirodna dobra**

2.7.1. Krečnjački sprud Kamilja

Prirodno dobro se nalazi istočno od reke Ibar kod Leposavića i sastavni je deo jugozapadnih padina planinskog masiva Kopaonika. Krečnjački sprud Kamilja(*sl.22.)* je udaljen 2 km od glavne Ibarske magistrale. Pristupačan je lokalnim putem iz pravca Leposavića koji vodi do sela Zabrđe. Odatle je moguće jedino peške stazom koja vodi do vrha grebena. Nadmorska visine je 906m. Površina zaštićenog spomenika prirode je 96 ha. Nalazi se na katastarskim parcelama koje pripadaju društvenoj svojini.



*Slika 23. Krečnjački sprud Kamilja*

Rešenje o stavljanju pod zaštitu krečnjačkog spruda Kamilja u kategoriji specijalnog prirodnog rezervata paleontološkog karaktera doneto je 1988. godine.

Na značaj proučavanja ovog spruda, dragocenog za geološku istoriju gornjokrednih sprudnih tvorevina, prvi su ukazali Milovanović još 1934. godine i Grugić 1954. godine.Kamilja je lokalitet sa izvanredno bogatom riznicom karakterističnih rudistnih školjki koje su u ono vreme izgrađivale sprudove nekadašnjeg okeana Tetisa.

Ima osnov za upis u listu međunarodnih značajnih objekata u okviru Evropske asocijacije za konzervaciju geonasleđa- ProGEO, pod uslovom da se sprovedu određene mere zaštite i uređenja.

Trenutno Prirodni spomenik Kamilja nije antropogeno značajno ugrožen.

2.7.2. Dublje

Pod zaštitom je stavljen kompleks cerovih stabala Quercus ceris u kategoriji retki primerci biljnog sveta na mestu zvanom Raškovska reka – Dublje *(sl.23.)* u površini od 1.00.85hai to 150 cerovih stabala grudnog prečnika od 0,30m do 1 m i starosti od 150 do 200 godina



*Slika 24. Dublje*

O ovom lokalitetu stara se šumsko gazdinstvo u opštini Leposavić.

2.7.3. Banja Vuča

Banja Vuča se stavlja pod zaštitu kao termomineralni izvor u selu Viča (*sl.25.)* u kategoriji spomenika prirode hidrološkog karaktera u ukupnoj površini 16.60.13 ha.



*Slika25. Izvorište banje Vuče*

Institut za hidrogeologiju Rudarsko –Geološkog fakulteta hidrohemijska laboratorije u Beogradu je uradio hemijske analize vode i na osnovu rezultata utvrđeno je da uzorci vode ispunjavaju uslove propisane Pravilnikom o kvalitetui drugim zahtevima za prirodnu mineralnu vodu, prirodnu izvorsku vodu i stonu vodu (SL. List SCG53/05)

Voda banje Vuče je sa ph 11,5 što je stavlja u red hiperalkalnih voda koja sa svojim karakteristikama hemijski i fizičkim može da se koristi kao pomoćno terapijsko sredstv

u lečenju i rehabilitaciji niza bolesnih stanja. Medjutim potrebno je uraditi još čitav niz analiza i ispitivanja vode.

**2.8. Preispitivanje sadašnjih postupaka upravljanja životnom sredinom-SWOT analiza**

Ocena može dati koristan uvid u osmišljavanje i izbor odgovarajućih akcija. Jedno od korisnih sredstava za preispitivanje sadašnjih postupaka upravljanja životnom sredinom je tzv. SWOT - analiza. Naziv je dobila od prvih slova reči na engleskom jeziku koja označavaju jake strane(Strengths), slabosti(Weakness), mogućnosti(Opportunities) i opasnosti(Threats). Jake strane i slabosti se obično nazivaju “unutrašnjim stvarima” zajednice, dok su mogućnosti i opasnosti “spoljne”.Važno je razmotriti kako unutrašnje jače i slabe strane zajednice mogu uticati na nju. Jake strane su jedinstvene sposobnosti na kojima se može graditi uspeh, dok su slabosti one oblasti na kojima treba raditi. Mogućnosti su spoljne snage koje mogu pomoći u ostvarivanju ciljeva, dok su opasnosti one snage koje mogu raditi protiv LEAP-a i treba ih umanjiti ili izbeći.Uopšteno gledano, SWOT – analiza može pomoći u izradi LEAP-a na osnovu pokazanih jakih strana i prednosti koje nude mogućnosti. Takođe, ona može pokazati na koji način treba prevazići slabosti ili ispraviti ih ukoliko su prepoznate i uočene na vreme.

Radna grupa je uradila **SWOT** analizu za tematske oblasti :

***Upravljanje otpadom***

|  |  |
| --- | --- |
| Unutrašnje | Spoljašnje |
| ***Prednosti***  1.Postojanje JKP-a koje se bavi menadžiranjem otpada  2.Osim urbanih naselja i određene seoske sredine su u sistemu prikupljanja otpada  3.Spremnost opštine da reši problem upravljanja otpadom  4.Izgradnja medju opštinske deponije | ***Mogućnosti***  1.Stupanje u kontakt sa međunarodnim organizacijama koje se bave selektivnim prikupljanjem otpada i reciklažom  2.Stupanje u kontakt sa stranim investitorima  3. Učešće republike u finansiranju projekta nabavke sredstava za proces prikupljanja otpada |
| ***Slabosti***  1.Ne postojanje legalne deponije niti transfer stanice za upravljanje otpadom  2.Ne postoji selektivno prikupljanjeotpada  3.Nedovoljan broj radne snage u JKP-u  4.Mali broj kontejnera za prikupljanje otpada  5.Ne pokrivenost većeg broja seoskih sredina  6.Odlaganje otpada u rečice  7.Postojanje velikog broja divljih deponija  8.Ne adekvatno tretiranje medicinskig otpada  9.Loša edukovanost građana o odlaaganju otpada  10.Nesavesno ponašanje gradjana  11.Nepostojanje transfer stanice  12.Nizak procenat naplate usluga iznošenja smeća | ***Pretnje***  2.Nedovoljno poštovanje zakonskih regulativa  3.Nedostatak određenih zakonskih regulativa  4.Ekonomska kriza i procesi tranzicije i privatizacije |

***Vodosnabdevanje***

|  |  |
| --- | --- |
| Unutrašnje | Spoljašnje |
| ***Prednosti***  Veliki deo opštine je pokriven vodovodnom infrastrukturom  Redovna kontrola pijaće vode  Postojanje kvalitetnog i izdašnog izvora za vodosnabdevanje | ***Mogućnosti***  Uradjena studija izvodljivosti za korišćenje vode iz mošničke reke  Postoji interes stranih investitora za podršku ovakvoj vrsti projekta |
| ***Slabosti***  Određeni delovi naselja sa zastarelom vodovodnom mrežom  Nedovoljna količina vode za naselja | ***Pretnje***  Ekonomska kriza i procesi privatizacije i tranzicije  Nedovoljno sredstava na republičkom nivou |

***Ugrožavanje životne sredine otpadnim vodama***

|  |  |
| --- | --- |
| Unutrašnje | Spoljašnje |
| ***Prednosti***  1. Spremnost opštine da reši problem kvaliteta površinskih voda  2. Široka javna podrška | ***Mogućnosti***  1.Saradnja sa Medjunarodnim institucijama koje su zainteresovane za problem zagađenja voda  2.Saradnja u regionu u cilju sprečevanja zagadjenja reke Ibar  3.Ispitivanja kvaliteta vode reke Ibar od strane Trepče |
| ***Slabosti***  1.Nedostatak finansijskih sredstava za izgradnju pogona za prečišćavanje komunalnih otpadnih voda  2.U seoskim sredinama veliki broj kanalizacionih otpadnih voda se uliva u reke  3.Ne postojanje opštinskih odluka kojom se definišu parametri za izgradnju kanalizacione infrastukture u seoskim sredinama. | ***Pretnje***  1.Ekonomska kriza i procesi privatizacije i tranzicije  2.Nedovoljno opredeljena sredstva na republičkom nivou |

***Vazduh***

|  |  |
| --- | --- |
| Unutrašnje | Spoljašnje |
| ***Prednosti***  1.Najveći deo industrije nije visoko rizičan  2.Pozitivan uticaj šuma na kvalitet vazduha | ***Mogućnosti***  1.Inicijativa za izgradnju kotlarnice za naselje Leposavić  2. Zakonske obaveze Kombinata Trepče da reši problem jalovišta |
| ***Slabosti***  1.Ne postoji monitoring kvaliteta vazduha  2.Veliki broj individualnih ložišta  3.U saobraćaju se koriste vozila bez tehničkog pregleda.  4. Ne rešen problem jalovišta u Leposaviću | ***Pretnje***  1.Nedovoljno opredeljena sredstva na republičkom nivou  2.Ekonomska kriza i procesi privatizacije i tranzicije |

***Zemljište***

|  |  |
| --- | --- |
| UNutrašnje | Spoljašnje |
| ***Prednosti***  1.Stručni kadaru lokalnoj upravi i postojanje Poljoiprivrednog fakulteta u Lešku  2. Nizak stepen zagadjenosti zemljišta  3.Dugoročna orjentisanost na poljoprivredu  4. Podrška javnosti | ***Mogućnosti***  1.Zainteresovanost medjunarodnih institucija za razvoj zdrave poljoprivrede |
| ***Slabosti***  1.Veliki broj divljih deponija  2. Zastarela privredna mehanizacija  3.Ne postojanje sistmatskog monitoringa kvaliteta zemljišta  4.Nekontrolisana upotreba pesticida i veštačkih djubriva | ***Pretnje***   1. Pad standarda gradjana 2. Štete od abiotičkih i biotičkih faktora (štetočine, bolesti, poplave ) |

***Biodiverzitet i zaštićena prirodna dobra***

|  |  |
| --- | --- |
| Unutrašnje | Spoljašnje |
| ***Prednosti***  1.Raznovrsnost flore i faune  2.Registrovana 3 zaštićena prirodna dobra bogata biodiverzitetom  3.Postoji politička volja za očuvanjem bidiverziteta | ***Mogućnosti***  1.Zainterisovanost medjunaridnih organizacija za uredjenje prirodnih dobara  2 . Određene zone su pod zaštitom (drugog reda) u okviru nacionalnog parka Kopaonik |
| ***Slabosti***  1.Prirodni resursi nisu dovoljno proučavani  2.Neefikasnost u upravljanju zaštićenim prirodnim dobrima  3.Velika seča šuma ima kao posledicu gubitak biodiverziteta  4.Nedostatak prostornih planova | ***Pretnje***  1.Štete od abiotičkih i biotičkih faktora (štetočine, bolesti, poplave)  2. Ekonomska kriza |

***Šume i zelene površine***

|  |  |
| --- | --- |
| Unutrašnje | Spoljašnje |
| ***Prednosti***  1. Javna podrška  2.Institucionalna osposobljenost(javna preduzeća za gazdovanje šumama, i za gazdovanje javnim površinama)  3. Podrška nevladinih organizacija  4.Postojanje potencijalnih površina za ozelenjavanje | ***Mogućnosti***  1.Uspostavljanje saradnje sa nadležnim državnim institucijama  2.Finansiranje od strane republičkih organa u održavanju zelenih površina i pošumljavanju |
| ***Slabosti***  1.Nedostatak finansijskih sredstava za održavanje postojećih i podizanje novih zelenih površina  2.Velika bespravna seča | ***Pretnje***  1. Pad standarda građana i nekontrolisana seča šuma radi nabavke ogreva.  2.Ne sprovođenje zakona koji regulišu ovu oblast.  3. Štete od abiotičkih i biotičkih faktora (štetočine, bolesti, požari ) |

***Problem pasa i mačaka lutalica***

|  |  |
| --- | --- |
| Unutrašnja | Spoljašnje |
| ***Prednosti***  1. Spremnost opštine da reši problem  2. Široka podrška građana | ***Mogućnosti***  1.Stupanje u kontakt sa stranim investitorima  2. Stupanjem u kontakt sa međunarodnim organizacijama koje se bave edukacijom, razvojem i osposobljavanjem za vršenje ovih funkcija |
| 1.Neposatojanje opštinske odluke o načinu držanja domaćih životinja  2.Nizak nivo svesti građana o ovom problemu (puštanje pasa na ulicu )  3.Nedefinisana lokacija za smeštaj prihvatilišta za pse i mačke lutalice  4.Veliki broj divljih deponija | 1. Nedovoljna podrška sa republičkog nivoa.  2. Pad standarda građana |

Informacije koje smo dobili tokoom SWOT-analize mogu se koristiti kod prepoznavanja akcija i projekata gde se koriste jake snage i mogućnosti i da umanjimo i izbegnemo slabe strane i opasnosti.

**3. DEFINISANJE LOKALNIH EKOLOŠKIH PROBLEMA**

Faze u definisanju lokalnih ekoloških problema su rangiranje problema životne sredine i

utvrđivanje prioriteta za akciju.

**1**.Rangiranje ekoloških problema bi trebalo da da informaciju o tome koji problem životne sredine lokalna zajednica tretira kao najozbiljniji, na osnovu određenih kriterijuma kao što su uticaj na ljudsko zdravlje ili ekološki uticaj.

**2**.Utvrđivanje lokalnih ekoloških prioriteta je veoma bitna i složena aktivnost u nastajanju LEAP-a. Ona treba da:

* odgovara mišljenju široke javnosti o prioritetnim problemima,
* odgovara mišljenju stručnih institucija ili pojedinaca,
* pomogne opštini da usmeri svoje ograničene finansijske i ljudske resurse

**3.1.Rangiranje ekoloških problema na osnovu sprovedene ankete**

U skladu sa projektnim aktivnostima, izrada LEAP-a, u opštini Leposaić je sprovedena anketa sa 500 ispitanika . Ispitanici ili intervjuisani građani su izabrani putem metode slučajnog uzorka. Posle prikupljenih podataka na terenu, podaci sa upitnika su uneti putem kompjuterskog programa poznatog kao SPSS, nakon čega su dobijeni važni podaci i grafikoni sa datim odgovorima od strane svih ispitanika.

Podaci ispitivanja su predstavljeni u poglavljimaputem tabela i grafikona. Poglavlja su :

***Percepcija trenutnog stanja životne sredine***

U okviru ovog poglavlja su bila sledeća pitanja sa odgovorima :

*Trenutno stanje životne sredine na teritoriji naše opštine*

Odgovori : 54,1%nezadovoljavajuće 27,1% zadovoljavajuće

Pet glavnih problema u oblasti životne sredine u vašoj opštini

Kao glavni problem životne sredine građani *Leposavića* su naveli:

1. sakupljeni opštinski otpad (kao glavni problem);
2. otpadne vode / kanalizacija(kao drugi najvažniji problem);
3. kvalitet pitke vode(kao treći najvažniji problem);
4. haotična urbanizacija i divlja gradnja (kao četvrti najvažniji problem)
5. loši lokalni putevi, staze, nedostatak parking (kao peti najvažniji problem)

*Tri glavna zagađivača životne sredine na teritoriji vaše opštine*

Kao glavni zagađivači životne sredine opštine *Leposavić*, ispitanici su se izjasnili za: kanalizaciju, Industriju, malu ekonomiju.

*Dve institucije koje se najviše bave sa rešavanjem problema u oblasti životne sredine*

Ispitanici iz Leposavića se najviše oslanjaju na opštinske vlasti za rešavanje problema životne sredine, dok kao drugu alternativu navode javna opštinska preduzeća.

*U slučaju da imate neki lični problem koji je vezan sa životnom sredinom/ekologijom, za rešavanje tog problema kome bi se najpre obratiti*

Za lične probleme vezane za životnu sredinu građani Leposavića će se prvo obratiti nadležnoj kancelariji za životnu sredinu

***Strategija razvoja i informisanja***

*Da li ste upoznati sa nekim od ciljeva strategije za razvoj opštine?*

Značajan broj intervjuisanih građana *Leposavića*  se izjasnilo da nisu upoznati sa ciljevima strategije za razvoj opštine sa (37.6%), sa (28.3%) su se izjasnii da ne znaju da li postoji takva vrsta strategije, dok su se sa (34.1%) izjasnili da su upoznati sa ciljevima strategije za razvoj opštine.

*Šta bi trebalo da bude osnova budućeg razvoja u vašoj opštini?*

Kao osnov za budući razvoj *Leposavića*, intervjuisani građani su naveli:

poljoprivreda*,*

industrija*,*

zanatstvo***,*** i drugo.

*Da li opština ima lice/uslugu koja se bavi sa zaštitom životne sredine?*

Značajan broj intervjuisanih građana *Leposavića* je upoznato da opština ima službeno lice ili pruža uslugu koja se bavi zaštitom životne sredine.

*Da li ste zadovoljni sa stepenom informisanja o stanju životne sredine na teritoriji vaše opštine?*

Većina građana je zadovoljna sa stepenom informisanosti što se tiče životne sredine.

***Vizija razvoja***

*Šta mislite kakvo će biti stanje životne sredina za 5 narednih godina na teritoriji vaše opštine*?

Većina intervjuisanih građana *Leposavića,* na pitanje, šta mislite kakvo će biti stanje životne sredine u narednih pet godina na teritoriji vaše opštine, većina ispitanika je odgovorilo da će biti *isto* sa (34.4%), *bolje sa (*23.7%), i *lošije sa (*22.3%).

*Zaokružite 3 problema koja negativno najviše utiču na kvalitet života u vašem naselju*

Na pitanje koja su tri problema koja najviše negativno utiču na kvalitet života u vašem naselju, ispitanici *Leposavića* su naveli:

-deponije otpada ( kao prvi problem);

-kvalitet pitke vode( kao drugi problem) i

-loši lokalni putevi ili nedostatak parkinga ( kao treći problem)

**3.3.Rangiranje ekoloških problema od strane radne grupe**

Na osnovu procene stanja životne sredine Radna grupa za izradu LEAP-a u saradnji sa Koordinacionim timom je sačinila rangiranje ekoloških problema opštine Leposavić :

1. Sakupljanje opštinskog komunalnog otpada
2. Haotična urbanizacija i divlja gradnja
3. Otpadne vode
4. Kvalitet pijaće vode
5. Nekontrolisana seča šuma
6. Problem pasa lutalic

**3.4..Određivanje prioritetnih ekoloških problema po tematskim oblastima**

Na osnovu procene trenutnog stanja životne sredine, u okviru svake tematske oblasti definisani su problemiu oblasti životne sredine. Odabir prioriteta je izvršen sistemom glasanja od strane članova radne grupe i kordinacionog tela, a kriterijumi koji su uzeti u obzir pri rangiranju problema i utvrđivanju prioriteta su sledeći:

-Uticaji na zdravstveno stanje stanovništva,

-Rizik po ekosisteme

-Uticaj na ukupan kvalitet života.

-Položaj problema u javnosti

-Uticaj lokalne vlasti na rešavanje problema

3.4.1. Otpad

|  |  |  |  |  |  |
| --- | --- | --- | --- | --- | --- |
| **problem** | **uzrok** | **Stepen uticaja** | **Ugroženo**  **Stanovništvo u %** | **uticaj** | **Prioritet**  **Od I do IV** |
| Smetlišta u naseljima | Neodgovorni i nemarno ponašanje građana. Nedostatak kontejnera | srednji | 100 | Na zdravlje , životnu sredinu i ekonomsku situaciju | III |
| Smetliušta i otpad u ruralnim sredinama | Nepostojanje organizovanog prikupljanja otpada od strane JKP-a | srednji | 100 | Na zdravlje , životnu sredinu i ekonomsku situaciju | III |
| Divlje deponije | Neodgovorno ponašanje građana i nedostatak lokacija za prikupljanje habastog otpada | visok | 100 | Na zdravlje , životnu sredinu i ekonomsku situaciju | **IV** |
| Nepostojanje legalne centralne deponije | Nedostatak investicija | visok | 100 | Na zdravlje , životnu sredinu i ekonomsku situaciju | **IV** |
| Sakupljanje bolničkog otpada | Nepostojanje organizovanog prikupljanja bolničkog otpada od strane JKP |  | 100 | Na zdravlje , životnu sredinu i ekonomsku situaciju | **II** |

3.4.2. Vode

|  |  |  |  |  |  |
| --- | --- | --- | --- | --- | --- |
| **problem** | **uzrok** | **Stepen uticaja** | **Ugroženo**  **stanovništvo** | **uticaj** | **prioritet Od I do IV** |
| Problem azbestnih cevi u vodovodnoj mreži | Nemanje sredstava Kompanije JKP, nedovoljna svest o štetnosti po zdravlje takvih cevi | visok | 50 | Na zdravlje , životnu sredinu i ekonomsku situaciju | IV |
| Nedostatak pijaće vode | Nedostatak investicija | Srednji | 70 | Na zdravlje , životnu sredinu i ekonomsku situaciju | III |
| Ispuštanje komunalnih otpadnih voda u reku Ibar lokacije Leposavić, Sočanica i Lešak | Nemanje investicija kopanije JKPza izradu projekta i sistma za prečišćavanje voda | srednji | 100 | Na zdravlje , životnu sredinu i ekonomsku situaciju |  |
| Komunalne otpadne vode u seoskim sredinama | Ljudski falktor, loša ekonomska situacija | srednji | 100 | Na zdravlje , životnu sredinu i ekonomsku situaciju |  |
| Vađenje šljunka iz korita i sa obala reke Ibar | Nepoštovanje zakonskuih odredbi i izostanak rada inspekcije | niski | 100 | Na zdravlje , živ. sredinu i ekonomsku situaciju | II |
| Industrijska deponija , jalovište u Leposaviću | Ne izvršavanje zakonskih obaveza od strane, kompanije Trepča, | visok | 100 | Na zdravlje , životnu sredinu i ekonomsku situaciju | **IV** |
| Nepostojanje monitoringa površinskih voda | Ne planiranje takve aktivnosti od strane institucija ,opštine i republičkih institucija | srednji |  | Na zdravlje , životnu sredinu i ekonomsku situaciju | **IV** |
|  |  |  |  |  |  |
|  |  |  |  |  |  |

3.4.3. Vazduh

|  |  |  |  |  |  |
| --- | --- | --- | --- | --- | --- |
| **problem** | **uzrok** | **Stepen uticaja** | **Ugroženo**  **stanovništvo** | **uticaj** | **prioritet Od I do IV** |
| Industrijsko jalovište u Leposaviću | Ljudski faktor, kompanija Trepča, institucije nedostatak monitoringa vazduha | visok | 100 | Na zdravlje , životnu sredinu i ekonomsku situaciju | IV |
| Nepostojanje monitoringa vazduha | Ne planiranje takve aktivnosti od strane institucija ,opštine i republičkih institucija | srednji | 100 | Na zdravlje , životnu sredinu i ekonomsku situaciju | IV |
|  |  |  |  |  |  |

3.4.4.Zemljište

|  |  |  |  |  |  |
| --- | --- | --- | --- | --- | --- |
| **problem** | **uzrok** | **Stepen uticaja** | **Ugroženo**  **stanovništvo** | **uticaj** | **prioritet Od I do IV** |
| Industrijsko jalovište u Leposaviću | Ljudski faktor, kompanija Trepča, institucije | visok | 100 | Na zdravlje , životnu sredinu i ekonomsku situaciju | IV |
| Nepostojanje monitoringa  zemljišta | Ne planiranje takve aktivnosti od strane institucija ,opštine i republičkih institucija Nedovoljna inicijativa poljoprivrednika | visok | 100 | Na zdravlje , životnu sredinu i ekonomsku situaciju | II |

3.4.5. Flora i fauna

|  |  |  |  |  |  |
| --- | --- | --- | --- | --- | --- |
| **problem** | **uzrok** | **Stepen uticaja** | **Ugroženo**  **stanovništvo** | **uticaj** | **prioritet Od I do IV** |
| Problem pasa i mačaka lutalica | Nepostojanje prihvatilišta za pse lutalici, nemanje odluke o držanju životinja | visok | 100 | Na zdravlje , životnu sredinu i ekonomsku situaciju | IV |
| Nekontrolisana i ne stručna berba biljnih vrsta | Needukovanost građana, nedovoljna kontrola, | niski | 100 | Na životnu sredinu i ekonomsku situaciju | I |
| Krivolov | Needukovanos građana, nedovoljna kontrola | niski | 100 | Na životnu sredinu i ekonomsku situaciju | I |

3.4.6.Šume i zelene površine

***Šume***

|  |  |  |  |  |  |
| --- | --- | --- | --- | --- | --- |
| **problem** | **uzrok** | **Stepen uticaja** | **Ugroženo**  **stanovništvo** | **uticaj** | **prioritet Od I do IV** |
| Nekontrolisana seča šuma | Needukovanos građana, nedovoljna kontrola,ekonomska kriza | visok | 100 | Na zdravlje živ. sredinu iekonomsku situaciju | IV |
|  |  |  |  |  |  |

***Zelene površine***

|  |  |  |  |  |  |
| --- | --- | --- | --- | --- | --- |
| **problem** | **uzrok** | **Stepen uticaja** | **Ugroženo**  **stanovništvo** | **uticaj** | **prioritet** |
| Neuređene zelene površine | Nedovoljna briga kompanije koja gazduje tim površinama zbog nedostatka finansija Rad inspekcije | srednji | 100 | Na zdravlje , životnu sredinu i ekonomsku situaciju | IV |
| Divlja gradnja | Nepoštovanje zakona nedostatak urbanističkogplana, | srednji | 100 | Na zdravlje , sredinu i ekonomsku situaciju | III |

3.4.7.Zaštićena prirodna dobra

|  |  |  |  |  |  |
| --- | --- | --- | --- | --- | --- |
| **problem** | **uzrok** | **Stepen uticaja** | **Ugroženo**  **stanovništvo** | **uticaj** | **prioritet Od I do IV** |
| Putna infrastruktura | Nedostatak investicija | niski | 100 | Na ekonomsku situaciju i životnu sredinu | II |
| Ne uređenost banje Vuče | Nedostatak investicija | niski | 100 | Na zdravlje , životnu sredinu i ekonomsku situaciju | II |

**4. AKCIONI PLAN**

U cilju unapređenja i zaštite životne sredine najvažnije je utvrditi akcioni plan, odnosno aktivnosti ,mere i projekte u cilju poboljšanja kvaliteta elemenata koji čine životnu sredinu kako bi unapređena životna sredina obezbedila kvalitetano okruženje

Od strane radne grupe , a na osnovu procene stanja životne sredone, SWOT analize, rezultata sprovedene anketa građana kao i rangiranja problema predložene su mere i aktivnosti po tematskim oblastima na osnovu kojih se uradio predlog projekata,akcija u opštini Leposavić koji će poboljšati kvalitet življenja građana opštine Leposavić .

**4.1.Mere i aktivnosti**

***4. 1.1***

***Upravljanje otpadnim materijama***

|  |  |
| --- | --- |
| **MERE** | **AKTIVNOSTI** |
| Edukativna mere | 1. Vršiti edukativni rad na svim nivoima obrazovnih institucja  2. U široj javnostistvarati predstavu o značaju upravljanja komunalnim, industrijskum, opasnim i bolničkim otpadom |
| Ekonomske mere | Povećanje naplate iznošenja otpadnih materija |
| Tehničko- Tehnološke | 1.Infrastrukturno opremanje JKP-a  (Objekti, mehanizacija, posude za odlaganje otpada )  2.Uklanjanje divljih deponija  3.Sanacija deponije na kojoj JKP odlaže komunalni otpad |
| Programi lokalne zajednice | 1.Stupiti u kontakt sa stranim investitorima radi zajedničkog ulaganja u cilju rešavanja problema otpada |
| Propisi | Odluke na nivou opštine koje regulišu materiju upravljanja otpadnim materijama |

***4.1.2***

***Kvalitet površinskih voda i vodosnabdevanje***

|  |  |
| --- | --- |
| Edukativne mere | 1. Vršiti edukativni rad na svim nivoima obrazovnih institucja  2. U široj javnosti forsirati neophodnost zaštite reke Ibar i njenih pritoka |
| Ekonomske mere | 1.Povećati procenat naplate komunalnih otpadnih voda |
| Tehničko tehnološke mere | 1.Izrada sistema za prečišćavanje otpadnih voda u urbanim naseljima  2. Redovni monitoring parametra otpadnih voda i kvaliteta površinskih voda od strane ovlašćenih institucija  3.Održivo korišćenje reke Ibra sa pritokama |
| Programi lokalne zajednice | 1. Stupiti u kontakt sa stranim investitorima radi zajedničkog ulaganja u cilju rešavanja problema otpada  2.Uspostaviti kontakte sa susednim opštinama u cilju održivog korišćenja reke Ibar |
| Propisi | 1. Ispoštovati propise koji regulišu ovu oblast  2. Doneti odluku o kanalizacionim otpadnim vodama u skladu sa odgovarajućim zakonima  3.Doneti odluku u skladu sa zakonskim propisima o korišćenju peska i šljunka |
| Edukativne mere | 1. Vršiti edukativni rad na svim nivoima obrazovnih institucja  2.U široj javnostisi potencirati na potrebu maksimalne štednje i racionalnu potrošnju vode |
| Ekonomske mere | 1.Povećati procenat naplate korišćenja pijaće vode  2.Dati pijaćoj vodi ekonomsku cenu kroz postepeno povećanje u skladu sa povećanjem standarda građana. |
| Tehničko -tehnološke | 1. Izgradnja novog površinskog vodozahvata za snabdevanje stanovništva urbanih naselja  2.Infrastrukturna rekonstrukcija vodovodne mreže  3.Sprovođenje mera za redukciju potrošnje vode u individualnom i privrednom sektoru |
| Programi lokalne zajednice | 1.Stupiti u kontakt sa stranim investitorima radi zajedničkog ulaganja u cilju rešavanja problema otpada |
| Propisi | 1. Ispoštovati propise koji regulišu ovu oblast  2. Doneti odluku o vodovodu u skladu sa odgovarajućim zakonima |

***4.1.3.***

***Vazduh***

|  |  |
| --- | --- |
| Edukativne mere | 1. Vršiti edukativni rad na svim nivoima obrazovnih institucja  2. U široj javnosti stvarati predstavu o značaju kvaliteta vazduha i uticaja zagađenog vazduha na zdravlje ljudi, biljke i životinje |
| Ekonomske mere | Kroz naknadu za životnu sredinu vršiti naplatu u skladu sa tipom godištem i snagom vozila |
| Tehničko tehnološke mere | 1. Praćenje emisije i imisijegasova (monitoring)od strane ovlašćenih institucija  2. Kontrola izduvnih gasova motornih vozila pri tehničkom pregledu  3. Izgradnja deponije u skladu sa zakonom  4. Rešavanje problema jalovišta Trepča u okviru zakonskih odredbi |
| Programi lokalne zajednice | 1. Uspostavljanje saradnje sa republičkim organima i kombinatom Trepča radi uspostavljanja šire strategije o zaštiti i prevenciji zagađenja vazduha |
| Propisi | 1. Doneti odluke u cilju sprečavanja zagađenja vazduha |

***4.1.4.***

***Kvalitet zemljišta***

|  |  |
| --- | --- |
| Edukativne mere | 1.Vršiti edukativni rad na svim nivoima obrazovnih institucja  2. U široj javnosti , a posebno u ruralnim sredinama potencirati potrebu ne kontaminiranog zemljišta u cilju dobijanja boljih rezultata kvaliteta i kvantiteta poljoprivrednih proizvoda |
| Tehničko –Tehnološke mere | 1. Sprovođenje ispitivanja zemljišta  2.Sprečavanje kontaminiranje zemljišta od strane jalovištau Leposaviću  3. Monitoring zagađenosti zemljišta  4. Sistematsko praćenje kvaliteta namernica na lokalnim pijacama  5. Uklanjanje divljih deponija  6. Upotreba ekoloških preparata u komunalnoj higijeni |
| Programi lokalne zajednice | 1. Podrška uvođenju održivih poljoprivrednih postupaka (pilot projekti za proizvodnju organske hrane) |

***4.1.5.***

***Zaštićena prirodna dobra***

|  |  |
| --- | --- |
| Edukativne mere | 1.Vršiti edukativni rad na svim nivoima obrazovnih institucja  2. U široj javnosti stvoriti sliku o značaju ekološkog i ekonomskog razvoja i očuvanja zaštićenih prirodnih dobara |
| Ekonomske mere | Ulagati u infrastrukturu –putne pravce koji vode do zaštićenih prirodnih dobara |
| Tehničko –tehnološke mere | 1. Sprovesti ispitivanje vode banje Vuča  2.Uraditi projekat banje Vuča  3. Uraditi studiju za lokaciju Dublje |
| Programi lokalne zajednice | 1. Uspostavljanje saradnje sa republičkim nadležnim organima u cilju razvoja banje Vuče i očuvanja zaštićenih prirodnih dobara |

***4.1.6.***

***Šume i zelene površine***

|  |  |
| --- | --- |
| Edukativne mere | 1. Vršiti edukativni rad na svim nivoima obrazovnih institucja  2.U široj javnosti stvoriti predstavu o značaju zelenila, parkova i šuma za ljudsko zdravlje i okruženje i značaju njihove zaštite |
| Ekonomske mere | 1. Finansirati projekte NVO i JKP iz oblast ozelenjavanja i pošumljavanja opštine |
| Tehničko –Tehnološke mere | 1. Uređenje starih i podizanje novih parkovskih površina  2. Obavezno podizanje posečenih šuma.  3.Podizanje novih šuma i vanšumskog zelenila u skladu sa katastrom slobodnih površina  4.Postojeće šume seći prema planu i odobrenju nadležnih organa  5.Sprečavanje negativnog antropološkog uticaja |
| Programi lokalne zajednice | 1. Uspostavljanje saradnje sa susednim opštinama u cilju sprečavanja bespravne seče  Saradnja sa institucijama na republičkom nivou u cilju oporavka šumskog fonda opština Leposavić |
| Propisi | 1. Donošenje odluka o održavanju javnih površina |

***4.1.7.***

***Zbrinjavanje i smanjenje broja pasa i mačaka lutalica***

|  |  |
| --- | --- |
| Edukativne mere | 1. Vršiti edukativni rad na svim nivoima obrazovnih institucija  2. U široj javnosti forsirati neophodnostzaštite životinja |
| Ekonomske mere | 2. Donošenje odluke o opštinskim komunalnim taksama |
| Tehničko –Tehnološke mere | 1. Evidentiranje vlasnika pasa  2. Obeležavanje pasa  3. Redovna vakcinacija pasa i mačaka  4.Definisanje lokacije za smeštaj pasa i mačaka lutalica  5. Sterilizacija pasa i mačaka lutalica radi kontrole njihove brojnosti  6. Uklanjanje divljih deponija  7. Uklanjanje otpadaka sa ulica |
| Programi lokalne zajednice | 1. Uspostaviti kontakte sa stranim investitorima  2. Formiranje posebnog sistema u okviru JKP-a koji će se baviti uklanjanjem pasa i mačaka lutalica |
| Propisi | 1. Donošenje Odluke o načinu držanja domaćih životinja |

|  |  |  |  |  |  |
| --- | --- | --- | --- | --- | --- |
| **P R O J E K T I** | | | | | |
| **Problem** | **Projekti/akcije administrativne i tehničke mere** | **Vremenski rok** | **Odgovorna institucija** | **Koštanje** | **Efekat** |
| **1**. Nedovoljna količina pijaće vode u tri urbana naselja: Lešak, Leposavić i Sočanica, kao i u prigradskim naseljima | **Izgradnja vodozahvata za sva tri urbana naselja na Sočanskoj reci**  **Proširenje postojeće vodovodne mreže** | 2016 - 2021  Od 2016 u kontinuitetu | Opština, Vlada , Donatori  Opština, JKP, Donatori | Na osnovu projekta će se odrediti  6.000 €-godišnje | Adekvatna kvantitativna i kvalitativna snabdevenost vodom stanovnika urbanih i prigradskih naselja opštine leposavić |
| **2.** Nesnabdevenost vodom novoizgrađenih naselja | **Izgradnja nove vodovodne mreže** | Od 2016 u kontinuitetu | Opština , JKP, donatori | 15.000 € - godišnje | Adekvatna kvantitativna i kvalitativna snabdevenost vodom novoizgrađenih naselja.  Veća mogućnost daljeg razvijanja novih naselja |
| **3.** Prisutnost određenih hemijskih elemenata, štetnih po zdravlje u pijaćoj vodi vodovodne mreže za snabdevanje vodom urbanih naselja | **Zamena azbestnih cevi u Lešku, Leposaviću i Sočanici**  **Izgradnja i rekonstrukcija postojeće kaptaže na Trešnjičkoj reci** | 2016 - 2021  2016 - 2021 | Opština, JKP, Donatori  Opština, JKP | 120.000 €  180.000 € | Poboljšan kvalitet pijaće vode bez štetnih hemiskih elemenata, smanjeni gubici u vodovodnoj mreži  Poboljšnje zdravlja |
| **4.** Narušavanje kvaliteta vode reke Ibar | **Izrada potrebne studije dokumentacije za izgradnju Sistema za prečišćavanje otpadnih komunalnih voda u Lešku i Sočanici**  **Rekonstrukcija kolektora otpadnih komunalnih voda u naselju Leposavić**  **Izgradnja atmosferske kanalizacije u naselju Lešak** | 2016 - 2017  2016 - 2021  2016 - 2021 | Opština , JKP  JKP, Opština, Donatori  Opština | 30.000 €  Na osnovu projekta će se odrediti  (300.000 €)  Na osnovu projekta će se odrediti  (120.000 €) | Kvalitenija voda reke Ibar  Bolje mogućnosti za razvoj turizma  Bolji uslovi za razvoj poljoprivrede u ruralnim sredinama pored reke Ibar.  Zaštita biodiverziteta I samim tim I zaštita same sredine |
| **5.** Nedovoljan monitoring kvaliteta površinskih voda | **Izrada katastra zagađivača voda na teritoriji opštine Leposavić**  **Izrada plana praćenja kvaliteta površinskih voda po standardima**  **Izrada insitucionalnih kapaciteta za praćenje kvaliteta površinskih voda** | 2016 -2021  2016 - 2017  2016 - 2021 | Opština, MŽSPP  Opština  Opština, MŽSPP | 15.000 €  5.000 €  15.000,00 € | Stvaranje baze podataka zagađivača  Konsolidovana baza podataka  Obučeno osoblje odgovarajuća tehnička opremljenost osoblja |
| **6**. Neadekvatno tretiranje komunalnog otpada u urbanim i ruralnim sredinama | **Izrada opštinskog plana upravljanja otpadom**  **Izrada i sprovođenje programa edukacije građana u oblasti upravljanja otpadom , reciklaži i selektivnom prikupljanju otpada**  **Podizanje kapaciteta inspekcijske službe u sprovođenju zakonskih odredbi**  **Zamena kontejnera u urbanism naseljima sa kontejnerima za selektivno prikupljanje otpada**  **Uspostavljanja sistema prikupljanja otpada u ruralnim sredinama** | 2016 - 2021  2016 - 2021  2016 - 2021  2016 - 2017  2016 - 2021 | Opština  Opština, NVO  Opština  Opština, JKP  Opšptina, JKP | 25.000 €  10.000 €  7.000 €  100.000 €  100.000 € | Tretitanje otpada uz potpuno poštovanje zakonskih normi  Podizanje svesti građanja o njihovom učešću u pravilnom načinu tretiranja komunalnog otpada  Obučenost osoblja  Efikasnija kontrola zagađivača životne sredine  Smanjenje smetlišta i otpada po naseljima na neadekvatnim mestima  Smanjenje broja divljih deponija i smetlišta pored lokalnih puteva i rečica  Smanjenje broja pasa i mačaka lutalica  Manja opasnos od pojave zaraznih bolesti |
| **7**. Neadekvatno deponovanje komunalnog otpada | **Sanacija trenutno legalne deponije**  **Uklanjanje divljih deponija i smetlišta** | 2016 - 2017  2016 - 2017 | Opština, JKP, Donatori  Opština, JKP, Donatori | 80.000 €  30.000 € | Smanjejne broja divljih deponija  Kvalitetnija životna sredina  Manja opasnost od pojave zaraznih bolesti  Poboljšanje kvaliteta vazduha  Smanjenje broja pasa I mačaka lutalica |
| **8**. Neregulisano odlaganje animalnog otpada | **Izrada pravilnika za postupanje sa animalnim otpadom**  **Izrada studije za izgradnju transfer stanice za animalni otpad** | 2016 - 2021  2016 - 2018 | Opština  Opština | 10.000 €  20.000 € | Smanjenje broja pasa lutalica  Smanjen rizik za infektivne bolesti |
| **9**.Visoka koncentracija zagađuzjućih gasova ,čestica u vazduhu | **Podizanje kapaciteta inspekcije u sprovođenju zakona**  **Reorganozovanje javnog transporta :**  **-Zone za parking**    **-Implementacija standard Euro 4 za nivo emitovanja gasova**  **Asfaltiranje puteva u ruralnim sredinama**  **Izrada predhodne studije opravdanosti toplifikacije urbanih naselllja**  **Izrada studije opravdanosti korišćenja obnovljivih izvora energije** | 2016 - 2021  2016 - 2021  2016 - 2021  2016 - 2018  2016 - 2018  2016 - 2018 | Opština, MŽSPP  Opština  Opština, Vlada  Opština  Opština, Vlada  Opština | 6.000 €  Na osnovu projekta će se odrediti  Na osnovu projekta će se odrediti  30.000 €  35.000 € | Postepeno poboljšanje kvaliteta vazduha  Smanjenje broja slučajeva respiratornih bolesti  Stvaranje boljih ekonomskih uslova |
| **10**. Nedovoljan monitoring kvaliteta vazduha | **Monitoring polena u vazduhu**  **Izrada plana za monitoring vazduha**  **Izrada katastra zagađivača vazduha** | 2016 - 2018  2016 - 2018  2016 - 2018 | Opština, Vlada  Opština , Vlada  Opština ,lada | Na osnovu projekta će se odrediti  20.000 €  20.000 € | Stvaranje pouzdane baze podataka  Konsolidovana baza podataka  Konsolidovana baza podataka |
| **11**. Haotična i bespravna gradnja | **Izrada opštinskog razvojnog plana**  **Izrada mapa zona opštine**  **Izrada detaljnog regulativnog plana naselja Leposavić**  **Izrada detaljnog regulativnog plana naselja Lešak**  **Izrada detaljnog regulativnog plana naselja Sočanica** | 2016 - 2018  2016 - 2021  2016 - 2021  2016 - 2021  2016 - 2021 | Opština, Vlada  Opština  Opština  Opština  Opština | 100.000 €  80.000 €  65.000 €  55.000 €  50.000 € | Utvrđivanje dugoročnih razvojnih ciljeva opštine.  Regulisanje i smanjenje divlje gradnje.  Utvrđivanje i ekološkoh uslova za uređenje prostora u urbanim naseljima |
| **12**. Veliki broj pasa i mačaka lutalica Pojava zoonoza | **Obeležavanje i sterilizacija pasa lutalica**  **Izgradnja prihvatilišta za pse lutalice**  **Izgradnja i rekonstrukcija stočne pijace**  **Izrada odluke o držanju životinja** | 2016 - 2021  2016 - 2021  2016 - 2019  2016-2017 | Veterinarski zavod, Opština  Opština, JKP, Veterinarski zavod  JKP,Opština  Opština | 20.000 €  150.000 €  30.000 €  10.000,00 | Smanjenje broja pasa i mačaka lutalica  Smanjenje mogućnosti pojave zoonoza  Veća mogućnost kontrole pri pojavi zoonoza |
| **13**. Zapuštenost i nedovoljna briga zaštićenih prirodnih dobara | **Izgradnja pešačkih staza u zaštićenom prirodnom dobru Kamilja**  **Izrada hidrogeološke studije za banju Vuča** | 2016 - 2018  2016 - 2021 | Opština, Šumsko gazdinstvo  Opština, STO | 20.000 €  30.000 € | Očuvanje zaštićenih prirodnih dobara  Bolja pristupačnost |
| **14.** Nepoznavanje vrednosti zaštićenih prirodnih dobara od strane građana | **Promocija Kamilje**  **Promocija Banje Vuče**  **Promocija Dublja** | 2016 – 2021  2016 – 2021  2016 - 2021 | Opština, STO, NVO  Opština, STO, NVO  Opština, STO, NVO | 10.000€  10.000€  10.000€ | Veća obaveštenos građana o vrednostima i značaju zaštićenih prirodnih dobara |
| **15**. Degradirane zelene površine i nedostatak novih uređenih zelenih površina | **Rekonstrukcija parkovskih površina u Lešku**  **Formiranje linijskog zelenila**  **Rekonstrukcija parkovskih površina u naselju Leposavić** | 2016 - 2017  2016 - 2020  2016 - 2020 | Opština, JKP  Opština ,JKP  Opština, JKP | 10.000 €  10.000 €  25.000 € | Stvaranje prostora za kvalitetniji i zdraviji odmor, čistili vazduh  Lepši ambijent  Stvaranje prostora za kvalitetniji život |
| **16**. Degradirano zemljište | **Izrada studije o kvalitetu zemljišta**  **Edukacija poljoprivrednika o pravilnoj upotrebi veštačkih đubriva i pesticida i upotreba organskog đubriva** | 2016 - 2021  2016 - 2021 | Opština  Opština | 30.000 €  10.000 € | Savesniji odnos prema zemljištu  Veća obaveštenost stanovništva o kvalitetu zemljišta |
| **17.**Degradirane šume | **Pošumljavanje**  **Poteza Belo Brdo**  **Pošumljavanje poteza Borčane**  **Pošumljavanje poteza Stolovi uz saradnju sa susednim opštinama Zvečan ,Novi Pazar**  **Pošumljavanje šuma koje se graniče sa opštinom Podujevo**  **Edukacija i podrška građanima u održivom upravljanju šumama**  **Edukacija dece o potrebi očuvanja šuma** | 2016-2021 | Opština, Preduzeće šumsko gazdinstvo,NVO  Opština Leposavić, Zvečan Novi Pazar, NVO  Opština Leposavić, Podujevo  Opština, NVO  Opština, Škole, NVO | Zavisno od površine I vrste zasada koja se u sezoni pošumljava  20.000 €  10.000 € | Podizanje novih šuma  Poboljšanje kavaliteta vazduha  Očuvanje biodiverziteta  Povećano učešće građana u očuvanju šuma |
| **18.** Problem buke | **Donošenje Odluke o merama za zaštitu od buke** | 2016-2021 | Opština | 20.000€ | Smanjenje nivoa buke koja utiče na građane |
| **19**.Nedostatak finansijskih sredstava kao i ljudskih I tehničkih kapacitetaza akcije očuvanja životne sredine | **Donošenje odluke o naknadi za zaštitu I unapređenje životne sredine**  **Formiranje ekološkog centra za sever** | 2016-2021  2016.2021 | Opština  Opštine Leposavić, Zvečan , mitrovica, Zubin Potok | Zavisno od projketa | Efikasnije akcije u cilju očuvanja životne sredine  Bolja informisanost o životnoj sredini  Formiranje baze podataka o životnoj sredini |

Sve vrednosti projekta su okvirne i podležu izmenama u zavisnosti od izrade detaljnih projekata i mogućih novih okolnosti

**LITERATURA**

1. Pojedine činjenice o zaštiti životne sredine-2007- Zavod za statistiku Kosova
2. Strategija i akcioni plan za kvalitet vazduha Kosova
3. Priručnik za upravljanje otpadom , Autori : Gordana Petković,Radmila Šerović,Hristina Stevanović Čarapina
4. Projekat određivanje morfološkog sastava komunalnog otpada u Republoci Srbiji, Fakultet tehničkih nauka- 2007
5. Kopaonik i banje u podgorini-2012god.Autor dr. Goran Bojović
6. Studija zaštite prirode „Krečnjački sprud Kamilja“ Izrada Zavod za zaštitu prirode Srbije
7. Termomineralni izvor banja Vuča- Izveštj Univerzitet u Prištini – fakultet tehničkih nauka Kosovska Mitrovica-autor Prof.dr Tomislav Jovanović
8. Upravljanje industrijskim otpadom kombinata Trepča 2011. god- UNDP konferencija o upravljanju industrijskim otpadom
9. Uticaj flotacijskog jalovišta na degradaciju životne sredine i mere rekultivacije Autori : Radiša Janković,Ljubinko Savić, Srđa Kovačević, Fakultet Tehničkih nauka- Kosovska Mitrovica
10. Uticaj Trepčine flotacije na životnu sredinu Leposavića i okoline Autori . Dragica Jovanović,Ljiljana Biševac, Radiša Trifunović,Stevica Vidosavljević, Milomir Milosavljević-Zavod za ekologiju Trepča-Zvečan
11. Plan razvoja opstine Leposavić 206-2009
12. Strategija lokalnog ekonomskog razvoja opštine Leposavić 2014-2016
13. Lokalni plan upravljanja otpadom opštine Leposavić

1. Ne postoje podaci [↑](#footnote-ref-2)